6614 
-y  l 


M3 
;opy 


JBRATIONUH  FLINIANARDM 

SPECIMEN. 


DISSERTATIO 

INAUGURALA  PHILOLOGICA 

GUAM 

AD   SUMMOS   IN   PHILOSOPHIA  HONORES 

AB  AMPLISSIMO  PHILOSOPHOKUM  ORDINE 

UT  ALMA  LITERARUM  TOIYEESITATE  YIADRIM 

YRATISLAYIENSI 

RITE    IMPETRANDOS 
SCRIPSIT 

ET 
UNA      C  TJ  M     THESIBXJS 

DIE    III.     MENSIS    IULII    A.    MDCCCLXY 

XII  HORA 
IN    A.ULA.    LEOPOLDINA 

PUBLICE  DEFENDET  _ 

CAROLCS  MAYHOFF, 

MEGALOPOLI TANUS.  e  * 



ADVERSARII  ERUNT: 
A.  DEGEN,   B.  LARISCH,    0.  BUCHWALD, 

PHILOLOGIAE  CANDIDATI. 


YRATISLAYIAE. 

TYPIS  GRASSI!,  BARTHII  ET  SOG.  (W.  FRIEDRICH) 


n 


FEDERICO  HAASE 

PKAECEPTOKI  PIE  VENEEANDO 

SACKUM. 


PROLEGOMENI 


Quod  in  plurimorum  fere  scriptorum  antiquorum,  qui  aetatem 
tulerunt,  libris  accidit,  ut  etiamsi  per  tria  saecula  numquani 
hominum  eruditorum  oculos  et  consuetudinem  piane  refugerint, 
tamen  nostro  demum  saeculo  cum  historica  fide  et  certa  ra- 
tione  critica  ad  antiquam  et  suam  formam  revocar!  coepti  sint: 
id  etiam  inPliniana  factum  est  naturali  historia  propter 
uberrimam  doctrinae  utilissimae  copiam  a  viris  doctis  olim 
vel  supra  modum  celebrata1),  temporibus  omnibus  diligenter 
pervolutata.  Cuius  operis  emendationem  pauca  abhinc  lustra 
ab  inconstanti,  quamvis  ingenioso ,  editorum  arbitrio,  quod 
olim  dominari  solebat,  vindicatam  et  ad  severiores  diploma- 
ticae,  quae  vocatur,  crisis  leges  exactam  esse  videmus.  Quam- 
quam enim  haud  pauci  philologi,  in  iis  viri  primarii,  ut  H er- 
mo laus  Barbar us,  Beroaldus,  Erasmus,  Beatus  Rhenanus, 
Paulus  Manutius,  Iacobus  Gronovius,  Salmasius,  prae- 
cipuam  in  Plinio  emendando  curam  collocaverant  et  inde  a 
renatarum  literarum  aetate  usque  ad  armum  1700  p.  Chr.  n. 
non  minus  56  editiones  in  lucem  prodierant,  quas  omnes  longa 
serie  Ernestius  in  Io.  Alb.  Fabricii  Bibliothecae  Latinae  voi. 
II,  p.  185  sqq.  accurate   enumeravit,   nihilo  minus  tamen  Ni- 


')  Quanta  fuerit  admiratio,  qua  renascentium  literarum  aetate  viri  docti 
Plinium  prosequebantur,  satis  mauifesto  documento  est  illud,  quod  praefatio 
editionis  Paris,  anni  1526  fol.  tradit  dicere  solitum  esse  Hermolaum  Barba- 
rum:  „Qui  Plinium  non  legit,  est  indoctus:  qui  lectum  contemnit,  indoctior; 
indoctissimus,  cui  non  sapit." 

colaus  Funccius  in  doctissimo  de  imminenti  Latinae  linguae 
senectute  tractatu,  quem  Marburgi  a.  1736  in  publicum  prodi- 
dit,  p.  551  etiam  post  Har duini,  Iesuitae  doctissimi,  curas 
iure  sibi  visus  est  repetere  verba  eadem,  quibus  Morhofius 
turpem  naturalis  historiae  depravationem  et  ipso  Plinio  et 
philologorum  doctrina  indignam  conquestus  est.  Quod  quam 
recte  fecerit,  intellegere  nunc  possumus,  quum  Harduinum 
non  constanti  veterum  exemplarium  auctoritate  et  certis  artis 
criticae  legibus  nixam  recensionem  dedisse,  sed  modo  hunc 
modo  illuni  codicem  prò  libidine  sua  critico  negotio  admovisse 
multisque  locis  per  coniecturas  fallacem  quandam  sanitatis 
speciem  induxisse  patefactum  sit 2).  Veruni  tamen  superiore 
saeculo  nemo  extitit,  qui  Harduini  operam  superare  auderet: 
namFranzius,  qui  inde  ab  anno  1778  usque  ad  annum  1791 
editionem  decem  voluminum  adornavit,  textum  ab  ilio  consti- 
tutum  mutare  religioni  habuit  et  quam  Io.  Dan.  Denso,  cuius 
Germanica  Plinii  interpretatione  Rostochii  anno  1764  edita  Er- 
nestius  3)  in  magnam  spem  adductus  erat,  promisit  novam  Pli- 
niani  operis  recensionem,   ea  nunquam  prelis  subiecta  est. 

Iam  multi  sane  homines  eruditi  maximeque  antiquarii, 
qui  locupletissimis  Plinii  thesauris  allicerentur ,  in  transcursu 
singulos  locos  haud  paucos  tentarunt  nec  quisquam  fere  dis- 
cessit,  quin  unam  alteramve  maculam  abstergere  conaretur: 
assiduo  tamen  et  perpetuo  studio  quominus  Plinium  pertracta- 
rent,  tam  ingenti  Pliniani  operis  ambitu  quam  rei  criticae  con- 
dicione  gravissimis  difficultatibus  implicata  philologi  videntur 
deterriti  esse.  Centum  demum  annis  praeterlapsis  quum  Boet- 
tigero  auctore  in  naturae  scrutatoruin  conventu  Dresdensi  anno 
1826  novae  Plinii  editi onis  a  philologo  aliquo  pluribusque 
physicis  communi  opera  parandae  consilium  susceptum  esset, 
laetior  Plinianis  studiis  lux  affulsit:  quamquam  textu  plurimis 
corruptelis  varii  generis  obsito  opus,  sicut  constitutum  esset, 
ad  felicem  eventum  perduci  vix  posse  et  artioribus  fìnibus  con- 
tinendum  esse  mox  intellectum  est  4).  Sed  quum  et  regia 
munifìcentia  et  privatorum  benefìcio  factum  esset,  ut  optimi 
plurimarum   bibliothecarum   totius   Europae   libri  manu  scripti 


*)  Cfr.  Silligii  praefat.  p.  XXXIII.  sqq. 

3)  Vide  Fabricii  Bibl.  Lat,  voi.  II,  p.  202. 

4)  De  his  omnibus  uberrime  exposuit  Sillig.  praefat.  initio. 


aut  toti  aut  certe  partim  compararentur,  coepta  sunt  solida 
fundamenta  iaci,  quibus  Plinii  castigati©  perfectae  artis  criticae 
regulis  constanter  adstringenda  niteretur.  Itaque  bonorum  in- 
strumentorum,  quoad  adiri  tunc  poterant,  praesidio  stipatus 
Iulius  Silligius  negotium  criticum  subiit,  in  quo  per  ma- 
gnani vitae  partem  impigerrimo  animo  et  sedulitate  insigniter 
laudanda  versatus  anno  1851  magnani  illam  Plinii  naturalis 
historiae  editionem  publici  iuris  fecit,  quae  textum  exhibnit  in- 
numeris  vitiis  liberatum,  mnltis  locis  expletum  pristinisque 
editionibus  band  raro  piane  dissimilem. 

Attamen,  sicuti  exspectari  poterat  in  opere  tam  immenso, 
quod  de  integro  susceptum  unins  hominis  vires  paene  exce- 
deret,  a  Silligio  non  fuit  absoluta  aut  consummata,  sed  in- 
choata  potius  Plinii  emendatio.  Nani  illum  magnis  suis  eopiis 
non  semper  usum  esse  ea  iudicii  subtilitate,  quae  in  critico 
munere  fungendo  requiratur,  sed  strenua  magis  in  subsidiis  colli- 
gendis  et  sollerter  adornandis  industria  quam  sagacitate  et  iu- 
dicii constantia  laudem  sibi  peperisse,  mox  demonstravit  praeter 
ceteros  LudovicusUrlichsius,  qui  „Vindiciarum  Pliniana- 
rum"  fasciculo  priore 5)  Gryphiae  anno  1853  edito  254  locos 
erudite  emendare  conatus  est.  Paulo  post  novum  instrumen- 
tum criticum  gravissimi  momenti  apparatili  Pliniano  additum 
est  Fredegarii  Monei  diligentia,  qui  ampia  fragmenta  per- 
vetusti  codicis  rescripti  in  bibliotheca  monasterii  ad  S.  Paulum 
in  valle  Lavantina  Carinthiae  felicissimo  casu  detexit  eaque 
habili  forma  repraesentata  in  sexto  volumine  editionis  Siili  - 
gianae  publico  usui  patefecit.  Hunc  codicem  praestantissimum 
licuit  in  usum  suum  convertere  proximo  editori  Ludovico 
Iano,  de  veteribus  codicibus  conferendis  optime  merito  et 
diuturna  cura  inde  ab  adolescentia  in  Plinio  posita  Pliniani 
ingenii  et  operis  peritissimo.  Qui  quum  ad  confìciendam  edi- 
tionem, quae  in  bibliotheca  Teubneriana  (1854 — 1860)  Lipsiae 
prodiit,  Plinii  verba  sano  et  circumspecto  iudicio  retractaret, 
id  maxime  egit,  ut  codicum  pretiis  Silligio  rectius  aestimati s 
constantius  eorum  vestigia  persequeretur  itaque  factum  est,  ut 
multo  saepius  quam  suspicatus  esset  initio  sibi  a  Silligiana  re- 
censione recedendum  esse  cognosceret,  id  quod  manifeste  ar- 


5)  Se  nunc  in  altero  fasciculo  componendo  occupatum  esse  nuper  indi- 
cavit  Urlichsius  in  Mus.  Rhen.  voi.  XVIII,  p.  532. 

1* 


guunt  copiosi  locorum  discrepantium  indices  singulis  volumi- 
nibus  praefìxi,  qui  quamvis  diligenter  sint  compositi,  tamen, 
ut  in  tali  re  fieri  facile  potest,  ne  omnem  quidem  scripturae 
discrepantiam  continent.  Sed  ille  quoque  ut  sat  multos  locos 
nondum  persanatos  aliorum  studiis  sciens  reliquit,  ita^in  eligen- 
dis  lectionibus  nonnumquam  sibi  non  constitit  et  deterioris  or- 
dinis  codices  praestantioribus  anteposuit,  id  quod  ei  crimini 
non  habebit  nisi  quem  iuvat  nulla  difficultatum  ratione  habita 
de  aliorum  laude  detrahere.  Ianum  excepit  deinde  Ludovi- 
cus  Urlichsius,  qui  in  „ Chrestomathia  Pliniana"  Berolini 
anno  1857  publicata  textum  ab  ilio  conformatum  recognovit 
pluribusque  locis  expolivit.  Hi  potissimum  viri  post  Silligii 
mortem  plurimum  dicendi  sunt  ad  Plinii  emendationem  pro- 
vehendam  assiduis  suis  contulisse  studiis,  quibus  quae  explora- 
verunt  tum  singulis  scriptionibus  tum  commentationibus  per 
diversos  philologicarum  literarum  annales  disseminatis  vulga- 
verunt. 

Quum  autem  quales  sint  codicum  propagines  et  affinitates 
nondum  satis  constare  videretur,  qui  deinde  exstiterunt  critici 
laboris  consortes,  Detlefsenius  et  Felsius,  non  tam  crisin 
in  verba  Plinii  exercere,  quam  exercendae  legem  ac  normam 
recte  constituere  studuerunt.  Atque  ille  quidem  postquam  Ita- 
liae  bibliothecas  perscrutatus  et  postea  Parisiis  commoratus 
plurimos  Plinii  codices  manu  scriptos  denuo  inspexit  et  non- 
nullos  antea  aut  partim  aut  non  collatos  contulit  conferen- 
dosve  curavit,  novae  editionis,  quam  paraturus  est,  magnani 
excitavit  exspectationem;  sed  idem  quum  in  commentationibus, 
quibus  de  codicum  ratione  disputavit 6),  contendere^  apparatum 
quem  nunc  Silligio  et  Iano  debemus  paene  inutilem  esse  eum- 
que  non  modo  multo  melioribus  libris  amplifìcandum,  sed  etiam 
longe  alia  ratione  ad  crisin  adhibendum  esse,  iusto  severiorem 


®)  Legitur  earura  commentationum  altera,  quae  inscribitur  „Epilego- 
mena  zu  Sillig's  Ausgabe  von  Plin.  Nat.  Hist.a,  in  Mus.  Rhen.  tom.  XV.  p. 
265—288  et  p.  367  —  390,  altera,  quae  inscribitur  „Eraendationen  zu  Eigen- 
namen  in  Plin.  Nat.  Hist  Buch  7",  ibid.  tom.  XVIII,  p.  227 — 240  cum  appen- 
dice p.  327,  28.  Ubi  Detlefsen.  postquam  iam  in  Iahnii  jannal.  tom.  77  p. 
659  sqq.  sa' is  acerbe  de  Silligio  iudicavit,  in  priore  commentatione  calidius 
quam  iustius  de  eo  praeter  alia  pronunciavit  haec  :  XV,  p.  265,  „Die  kri- 
tische  Thàtigkeit  Sillig's  ist  eine  sehr  unsichere  und  nach  dessen  eigenem 
Gestàndniss  (praef.  tom.  I.  p.  LXII.)  mehr  eklektische,  wenn  auch  zugegeben 


se  praebuit  aestimatorem  eorum,  quae  viri  docti  illi  de  Plinio 
bene  mernerunt.  Alberto  Felsio,  qui  antequam  Detlefsenius 
studiorum  suorum  specimina  in  lucem  ederet,  eidem  rei  inqui- 
rendae  operam  dedit,  non  licuit  codices  ipsos  adire,  sed  nullis 
aliis  subsidiis  usus  est  quam  infinita  variae  lectionis  mole  a 
Silligio  enotata,  quam  sollerter  et  considerate  pertractavit,  ut 
quid  de  origine  deque  auctoritate  codieum  censendum  esset 
exploraret. 7)  Idem  libello  suo  etiam  hanc  praebuit  dotem  uti- 
lissimam,  quod  locos  haud  paucos  aut  codieum  scriptura  recte 
vindicata  restituit  aut  coniecturis  tentavit. 

Denique  huc  pertinet  Iulii  Solini,  cuius  „Collectanea  re- 
rum memorabilium"  tota  pendent  a  Plinio,  nova  editio  a  Theo- 
doroMommsenio  parata,  quae  nuperrime,  quum  hic  libellus 
iam  confectus  et  literis  exaratus  in  scriniis  retinebatur,  in  lu- 
cem emissa  est.  Qua  ille  editione  quum  orationem  Solinianam 
antiquissimorum  codieum  certo  fundamento  substructo  stabili- 
verit  singulosque  locos  ad  suos  auctores  revocaverit,  effecit  ut 
qui  Solino  ad  emendandum  Plinium  uti  volent  maiore  cum 
utilitate  nunc  eum  possint  adhibere.  Praeterea  vero  in  pro- 
oemio  de  ratione,   quae  inter  Plinium  et  Solinum  intercedat, 


werden  muss,  dass  ein  riehtiges  Gefuhl  ihn  oft  das  Richtige  hat  treffen 
lassen."  p.  266.  „Die  ganze  Arbeit,  welche  nòthig  ist,  um  liberali  einen 
sicheren  Grund  fiir  eine  systematische  Kritik  zu  legen,  ist  so  gewaltig,  dass 
sie  no  eh  fiir  làngere  Zeit  wird  unvollstandig  bleiben  mtissen."  ibid.  „Die 
Silligsche  Aufzàhlung  der  Pliniushandschriften  ist  unvollstandig,  un- 
richtig  und  unordentlich."  p.  283  affirmat,  „dass  das  Silligsche  Ur- 
theil  iiber  den  Riccardianus,  einen  Hauptpfeiler  seiner  Recension,  als  durch- 
weg  falsch  oder  doch  ungeniigend  anzusehen  ist,  und  dass  die  Principien, 
welche  bei  der  Benutzung  der  Handschriften  in  der  Nat.  Hist.  zu  gel- 
ten  haben,  in  ganz  anderer  Weise,  als  dies  bisher  geschehen,  festzustellen 
sind."  Aliis  locis  etiam  Iani  operam  tanquam  neglegentem  perstrinxit,  a 
qua  iudicandi  acerbitate  Janus  in  Actis  lit.  acad.  Bavar.  a.  1862  p.  222  sq. 
se  defendit  et  inquisivit,  quantum  novi  Detlefsenii  studiis  deberetur,  itemque 
Urlichs.  in  Mus.  Rhen.  tom.  XVIII.  p.  533  coniecturarum  eius  recensu  insti- 
tuto  quamquam  iusta  laude  affecit,  modestiae  eum  commonuit  :  „ Wir  Kri- 
tiker  des  Plinius  niussen  alle  bescheideu  von  einander  lernen.a 

7)  Felsii  commentatio  laboriosissima,  quae  a  philosophorum  ordine  Aca- 
demiae  Georgiae  Augustae  praemio  regio  ornata  a.  1861  Gottingae  typis 
expressa  in  publicum  prodiit,  inscribitur:  „De  codieum  antiquorum,  in 
quibus  Plini  naturalis  historia  ad  nostra  tempora  propagata  est,  fatis,  fide 
atque  auctoritate.'* 


disputans  nonuullas  sententias  proposivU  et  novas  et  speciosas: 
in  quas  si  accuratius  inquisitimi  erit,  hoc  certe  proficietur,  ut 
historiae  operis  Pliniani  antiquissimae  plus  luminis  affundatur. 
Suminis  lineis  iudicavi,  quae  et  a  quibus  in  Plinii  naturali 
historia  pristinae  integritati  reddenda  adhuc  elaborata  sint. 
Videmus  igitur  haec  studia  paucorum  annorum  fìnibus  contineri 
et  a  paucis  viris  fota  et  eulta  esse.  Nihilo  secius  magni  pro- 
gressus  facti  et  fundamenta  iacta  sunt,  quae  vix  videntur  de- 
nuo  conflari  et  everti  posse,  nisi  forte  nova  adiumenta  summae 
antiquitatis  in  lucem  protrahentur;  et  quamquam  Detlefsenius 
dixit,  plus  quam  dimidia  parte  copiarum  Silligianarum  abiecta 
meliorum  librorum  collationes  substituendas  esse,  tanien,  quo- 
niam  ne  ii  quidem  codices,  quos  ille  primus  contulit,  ad  melio- 
res  fontes  quam  reliqui  redeunt,  non  credo  fore  ut  eius  editio 
tanto  discrimine  ab  editione  Iani  discrepet,  quanto  haec  aut 
Silb'giana  ab  iis  quae  olim  vulgalae  erant.  Quod  rectene  dic- 
tum  sit,  ex  editione  Detlefsenii  suo  tempore  elucebit.  Interim 
non  videbitur,  puto,  aquas  ut  aiunt  in  mare  fundere,  si  quis 
constanti  et  intento  studio  legem  criticami  secutus  Silligii  copias 
maximeque  scripturas  vetustissimorum  librorum,  de  quorum 
auctoritate  nemo  dubitai,  pertractandas  sibi  sumat,  ut  quid- 
quid  inde  ad  orationem  Plinii  expoliendam  adhiberi  possit, 
eruere  conetur.  Nam  quum  facilius  sit  legem  criticami  statuere 
quam  sequi ,  haud  raro  accidit,  ut  critici  sibi  non  constent  et 
recipiant  scripturam,  quam  ratio  diplomatica  prudenter  pensi- 
tata  abici  iubeat:  id  quod  manifesto  exemplo  in  codice 
rescripto  Monei  (M)  videre  licet,  quem  tametsi  Ianus  ipse 
concessit  ceteris  libris  tam  auctoritate  quam  vetustate  adeo 
praestare,  ut  eius  potissimum  premenda  essent  vestigia,  tamen 
saepius  iniuria  deseruit  et  permultos  locos  intactos  reliquit, 
quos  Felsius  postea  recte  signifìcavit  ex  M  restituendos  esse. 
Sed  ne  hic  quidem  omnia  hausit,  quae  ex  ilio  fonte  ad  Plinii 
emendationem  redundant;  nam  denuo  perscrutatus  hunc  codi- 
cem  tantum  inde  lucratus  sum  utilitatis,  ut  locorum,  quos  in 
medium  proferam,  plurimorum  medicina  ex  eo  petita  sit,  nec 
tamen  negaverim  nonulla,  quae  fortasse  paulo  reconditiora  sint, 
me  praeteriisse.  Huius  igitur  opellae  in  Plinio  a  me  positae 
specimina,  quantulacunque  sunt,  indulgenti  doctorum  hominum 
iudicio  nunc  committo,  non  quo  nonnulla  me,  quae  priores  fu- 
gerint,   acutius   vidisse  existimem,   sed  quia  persuasum  habeo. 


in  re  haud  vulgaris  amplitudinis  et  quae  consociatas  multorum 
vires  requirat  vel  minima  quaeqne  ad  commnnem  literarum 
fructum  et  utilitatem  contribuenda  esse. 

Constant  autem  hae  Lucubrationes  Plinianae  capitibus  tri- 
bus,  quorum  primo  tractavi  locos  de  interpolatione  suspectos, 
altero  locos,  in  quibus  optimorum  codicum  scripturae  iniuria 
desertae  vindicentur,  tertio  locos  ex  deterioribns  codicibus 
aut  coniectura  restituendos. 

li. 

Verum  antequam  ad  hos  locos  ipsos  aggrediamur,  paucis 
praemonendum  videtur,  quem  fìnem  quamque  legem  et  regu- 
lam  muneri  critico  constituamus. 

Et  in  aliis  scriptoribus,  quorum  historia  critica  ex  perve- 
tustis  codicibus  usque  ad  certuni  aliquod  tempus  satis  explo- 
rari  potest,  si  forte  sperare  licet,  diplomatica  crisi  severe  facti- 
tata  nos  etiam  ultra  illud  tempus  divinatione  quam  proxime 
accessuros  esse  ad  propriam  scriptoris  manum  :  in  Plinio  ea 
spes  longe  plurimis  locis  si  minus  praecisa,  at  valde  incerta  est. 
Nam  etiamsi  nobis  contigisset,  ut  archetypi  illius,  ex  quo  co- 
dices  adhuc  exstantes  communem  ducunt  originem,  textum 
restitueremus,  genuinam  tamen  quominus  scripturam  asseque- 
remur,  obsisteret  vel  exemplorum  vetustissimorum  neque  ita 
magno  temporis  intervallo  a  Plinii  aetate  distantium  depravatio, 
cuius  vestigia  saepe  ne  animadverti  quidem,  nedum  sanari 
possunt  coniectura  probabili  (cfr.  Fels.  p.  32).  Quam  depra- 
vationem  iam  primis  post  Plinium  saeculis  grassatam  esse  8), 
quum  ex  communi  sorte  omnium,  quae  per  manus  traduntur, 
tum  vero  ex  propria  Pliniani  operis  natura  et  indole  suspicari 
licet,  quippe  quod  reconditae  et  abstrusae  doctrinae  copiis, 
multis  nominibus  propriis  rarioribus  aut  incognitis,  numeris 
repletum  largam  depravandi  materiam  praeberet;  exstat  vero 
etiam  disertum  testimonium  Symmachi,  qui  quum  exeunte  fere 
saeculo  quarto  -  gessit  enim  anno  391  post  Chr.  nat.  consu- 
latum  —  epist.  I,  24  cum  Plinii  naturalis  historiae  ,,libellis,  quo- 
rum praesentanea  copia  fuit",  ad  Ausonium  mitteret,  „negle- 
gentem  veritatis  librarium"  vituperavit.  Cui  testimonio  quam- 
quam cavendum  est,  ne  universam  quandam  et  latius  patentem 


8)  Cfr.  etiam  Fels.  pag.  51. 

vini  tribuamus,  quae  in  eo  per  se  spectato  non  inest;  tamen 
quid  est,  cur  negemus  etiam  alios  librarios  veritatis  neglegen- 
tes  fuisse  nec  cum  fide  scriptoris  verba  genuina  et  immutata 
exaravisse?  Nempe  propriis  hoc  oculis  videre  licet  in  codice 
rescripto  M,  qui  quum  Iano  iudice  quinto  vel  sexto  saeculo 
adscribendus  videatur,  fortasse  ex  archetypo  fluxit  Symmachi 
aetate  scripto  -,  is  enim  permultis  locis,  imprimis  libri  quinti 
decimi  fragmentis,  non  modo  lapsibus  calami  9),  sed  etiam  la- 
cunis  et  alius  generis  vitiis  inquinatus  est.  Atque  ut  codice 
M  demum  invento  in  ceteris  codicibus  tam  interpolationes  quam 
lacunae,  quae  antea  criticorum  aciem  effugerant,  patefactae 
sunt,  sic  in  M  quoque  vitia  aliquot  in  occulto  latere  quis  audebit 
infitiari?  Hoc  igitur  facile  intellegitur ,  iìeri  non  posse  ut 
textum  renovemus  eum  .qui  profectus  sit  ab  ipso  Plinio,  sed 
hunc  lìnem  recensendi  muneri  esse  positum,  ut  omnium  codi- 
cum  archetypum  quam  fieri  potest  maxime  emendatum  re- 
praesentemus.  Sed  ne  hunc  quidem  finem  quominus  ubique 
assequamur,  plura  sunt  quae  obstant.  Primum  enim,  quam- 
quam in  hac  re  permultum  debemus  Detlefsenii  disquisitionibus 
accuratissimis,  singulorum  codicum  affinitates  non  habemus  ita 
perspectas,  ut  de  communis  omnium  fontis  indole  et  aetate  certa 
sit  coniectura;  maximum  vero  impedimentum  in  eo  est  positum, 
quod  non  in  omnibus  codicibus  omnes  Plinii  libri  servati  sunt, 
sed  ii  ipsi  codices,  qui  propter  summam  antiquitatem  maximi 
sunt  pretii,  non  integri  ad  nos  pervenerunt,  sed  maximam  par- 
tem  mutilati  paucos  tantum  libros  vel  etiam  librorum  fragmenta 
aliquot  continent  et  plus  quam  dimidia  pars  totius  operis  Pli- 
niani  nisi  in  recentioribus  libris  manu  scriptis  hodie  non  legi- 
tur;  nam  codex  rescriptus  a  Moneo  detectus  (M)  ex  fragmentis 
satis  amplis  illis  quidem,  librorum  XI — XV  constat;  Bambergen- 
sis  (B)  sex  ultimos  libros  comprehendit,  codicis  Leidensis  A 
fragmenta  aliquot  ex  libris  II — VI  servata  sunt,  codex  Sesso- 
rianus  sive  Nonantulanus  paucas  paragraphos  librorum  XXIII  et 
XXV  exhibet,  codicis  denique  Vindobonensis  CCXXXIII  (71) 
non  plus  viginti  duae  membranaceae  laciniae  exstant  (cf.  Detlefs. 
Mus.  Rhen.  XV,  p.  267).  Solis  igitur  in  iis  libris,  in  quibus 
horum   codicum  antiquissimorum  praesidio   utimur,   eo  perve- 


9)  Errorum  conspectum  copiosissimum  dedit  Fels.  p.  18 — 25. 

nire  possumus,  ut  non  sine  probabilitate  dicamus  liane  vel 
illam  scripturam  fuisse  in  omnium  coclicum  archetypo,  contra 
in  ceteris  libris  longe  plurimis,  in  quibus  nulli  alii  codices  no- 
bis  suppeditant  nisi  qui  recentiori  aetate  scripti  minus  habent 
auctoritatis  (D  V  e  R  a  d  T),  ultra  ho  rum  codicum  archetypum 
regredì  non  licet. 

Iam  hunc  ad  fìnem  et  terminum  ut  perveniamus,  necesse 
est  in  variis  lectionibus  ponderandis  constanter  nos  accommode- 
mus  ad  certam  legem  ac  normam  criticam  ex  codicum  dignitate 
eruendam.  Quae  qualis  sit  breviter  expositurus  non  hoc  mihi 
suino,  ut  me  parem  esse  existimem  solvendae  huic  quaestioni 
intricatae  et  propter  codicum  multitudinem  Plinianique  operis 
ambitum  imprimis  difficili,  neque  quae  ad  codicum  dignitatem 
explorandam  in  adversariis  congessi,  tantum  valent,  ut  inde 
quid  de  singulis  codicibus  statuendum  sit  intellegi  possit;  sed 
quoniam  Felsius  in  commentatione  sua  tanta  exemplorum  copia 
prolata  disputavit  ut  legenti  iudicium  facere  liceat,  de  iis  co- 
dicibus, quorum  scripturae  in  hoc  libello  in  disceptationem 
vocantur,  dicam  quae  mihi  certa  vindeantur.  Ac  primum  Felsii 
et  Detlefsenii,  qui  novissimi  de  hac  re  egerunt,  sententias 
quasi  adversa  fronte  sibi  opponam. 

Felsius  igitur  hanc  summam  totius  disputationis  p.  109  pro- 
posuit:  „primum,  ex  optimis  nostris  codicibus  MB  —  AR  (in 
libb.  XII.  XIII.)  textum  Plinianum  ad  integrum  fere  restituì 
posse;  deinde,  ubi  illis  destituamur,  nobis  ad  interpolatae  fa- 
miliae  codices  devolutis  saepe  de  recte  restituendis  et  rebus 
et  verbis  desperandum  esse."  Itaque  universum  fundamentum 
criticum  putat  positum  esse  in  antiquissimis  codicibus  MBA  et 
partim  R,  quem  in  libris  XII.  XIII.  ex  archetypo  proxime  ad 
M  accedente  derivat  l0);  ii  autem  quum  ne  dimidiam  quidem 
partem  totius  operis  comprehendant,  in  altera  parte  dimidia 
certo  fondamento  caremus,  nani  codices  VRDG>Tacd,  ut 
qui  „summa  cum  licentia  mutati  et  corrupti"  (p.  15)  ideoque 
interpolatae  familiae  accensendi  sint,  „fide  atque  auctoritate  sibi 
fere  pares"  (p.  15)  nec  idoneos  censet  esse,  quibus  emendatio 
flrmiter  nitatur.  Quibus  nullam  aliam  nisi  vim  quandam  auxilia- 
riam  —  ut  ita  dicam  —  attribuit,   scilicet  ut  ubi  alicui  codici 


10)  Idem  Detlefsen.  invenit,  qui  etiam  accuratius  iudicat  hanc  codicis 
R  cum  M  similitudinem  pertinere  inde  a  XI,  216— XIII,  88. 

adstipulentur,  scripturae  patroni  exsistant  haud  contemnendi, 
ubi  autem  dissentiant  et  peculiare  quid  habeant,  auctoritatem 
vix  sibi  vindicent. 

Aliter  Detlefsenius  statuit,  qui  in  adhibendorum  codicum 
aetate  annum  1200  quasi  terminum  quendam  constituit:  antiquio- 
res  negotio  critico  admovendos,  recentiores  prorsus  neglegen- 
dos  esse.  Illos  in  duo  genera  disponit  inter  se  separata,  quo- 
rum alterum,  quocl  antiquissimos  codices  MBA  n  Nonantulanum 
continet,  fragmenta  tantum  textus  plus  minusve  ampia  reprae- 
sentat,  alterum  totum  fere  textum  servavit.  Hoc  autem  rursus 
e  duabus  familiis  coustat  his: 


D  -f-  Y   (antiquitus  in  unum  codicem  integrum  concinnati)  a   et    co 

et  R   et  e 

Cum  hoc  genere  satis  arto  vinculo  cohaerere  affirmat  co- 
dicem Lucensem  (L)  Iano  et  Silligio  incognitum  et  Td:  sed 
hos  quum  propriam  non  habeant  auctoritatem,  nihili  faciendos 
et  ex  apparatu  critico  removendos  esse;  contra  primarias  partes 
tribui  debere  prioris  generis  codicibus  atque  e  reliquis  codi- 
cem e  antiquissimum  esse  et  codicem  a  praecipua  fide  praestare. 

Quod  igitur  inter  omnes  constat,  hoc  tam  Felsio  quam 
Detlefsenio  probari  videmus:  principatum  obtinere  MBA.  De- 
inde quod  attinet  ad  usum  codicum  D  +  VRac,  quibus  Felsius 
minorem  auctoritatem  quam  Detlefsenius  attribuit,  re  ipsa  inter 
utrumque  dissensio  non  est:  nani  quamvis  de  pretio  et  digni- 
tate  dissentiant,  consentiunt  tamen  de  ordine  deque  regula 
critica  ex  hoc  ordine  repetenda;  quum  enim  nobis  meliora  in- 
strumenta critica  plurimis  locis  non  suppeditent,  necessitate 
coacti  sumus  illis  uti  et  alterum  locum  iis  concedere,  neque 
vero  Felsius  ea  reiicit,  sed  contendit  modo,  hoc  fundamentum 
lubricum  esse  atque  incertum.  Sed  de  codicibus  Td  contro- 
versiam  movit  Detlfsenias,  cui  ut  in  his  libris  prorsus  damnan- 
dis  adsentiar  a  me  impetrare  non  possum.  Nam  quum  ipse 
vir  doctissimus  concedat,  illos  eiusdem  familiae  atque  D  -+-  V 
Ra  esse,  tum  Felsii  disquisitionibus  subtilissimis  extra  dubitatio- 
nem  positum  est,  codices  Td  eodem  fere  loco  habendos  esse 
quam  D  +  VRac,  maximeque  a  non  adeo  praeferendum  esse 
dT,  ut  hi  merito  abiiciantur,  ille  emendandi  adminiculum  ha- 
beatur  praecipuum.  Quod  ut  paucis  attingam,  Felsius  pp.  4.3 
44,  ubi  codicem  R  in  lib.  XII.  XIII.  artissime  cum  codice  ré- 


Il 


scripto  M  cohaerere  probat,  permultas  affert  lectiones,  lacunas, 
interpolationes ,  in  quibus  a  et  d  conspirant,  similique  modo 
p.  64  lacunis,  erroribus,  interpolationibus  enumeratis  demonstrat, 
R  T  d  a  ad  idem  archetypum  redire-,  idem  p.  68  exempla  collegit 
ex  quibus  apparet,  pretium  codicis  d  iniuria  a  Silligio  demi- 
nutum  esse  et  d  prope  ad  A  accedere  solere  cumque  eo  bonas 
lectiones  exhibere,  quum  de  codice  a  dicat  p.  97:  „utrum  a 
anVRd  praeferamus,  difficile  est  dictu.  In  universum  tamen 
a  alteri  codicum  seriei,  ubi  consentiunt,  posthabendus  videtur, 
quoniam  saepius  quam  illi  interpolatus  est."  Denique  quum 
Silligium,  lamini,  Urlichsium  eo  inclinare  videret,  ut  codici  a 
principatum  quendam  permitterent,  pp.  30 — 35  lectionum  ex 
XIV,  §§  135  —  150  excerptarum  conspectum  proposuit,  ex  quo, 
quum  d  aliquanto  maiorem  bonarum  lectionum  copiam  quam 
a  praebeat  hoc  certe  colligendum  erit,  codicem  a  in  universum 
codici  d  non  praeferendum  esse. 

Haec  quidem  documenta  videri  possunt  sufficere  :  nihilo- 
minus  tamen,  ut  tandem  constaret  mihi  de  dignitate  horum 
codicum  iudicium,  in  eorum  scripturas  denuo  diligenter  mihi 
inquirendum  esse  putavi,  quumque  ex  nonnullis  libris  satis  pro- 
babilem  coniecturam  de  totis  codicibus  fieri  arbitrarer,  ex  iis 
libris,  in  quibus  codice  M  certa  praestantiae  mensura  u tinnir, 
omnes  lectiones  eas,  quibus  d,  et  eas,  quibus  a  iniuria  dissentit 
a  codice  M,  excerpsi  excerptasque  quam  fieri  poterat  accura- 
tissime numeravi.  Quo  pacto  quae  invenerim  priusquam  pro- 
feram,  hoc  praemoneo,  me  eas  lectiones  removisse,  quae  in 
M  depravatae,  sed  in  d  aut  in  a  corruptela  non  affectae  sunt, 
sicut  in  Indice  ad  lib.  XI  tria  lemmata,  quae  d  recto  loco 
aut  integra,  M  falso  loco  aut  corrupta  servavit,  omisi:  14.  asilus, 
papilio,  quod  d  recto,  Ma  R  falso  loco  praebent;  30.  Vesica  et 
quibus  animali  bus  non  sit,  ubi  Ma  R  perperam  sint;  34.  Quae 
uee  ceuas  nec  arterias  habeant,  ubi  Ma  R  falso  habent.  Praeterea 
eas  lectiones,  quae  licet  non  prorsus  cum  M  consentiant,  tam 
levi  tamen  discrimine  distant,  ut  eandem  scripturam  archetypi 
librariis  ob  oculos  versatam  esse  illieo  cognoscas,  non  a  M  di- 
stinxi,  sed  tanquam  consentientes  numeravi;  sic  exempli  causa 
XII,  32  sactaron  (a)  cum  saccaron  (M),  XIII,  18.  iriin  (a)  cum 
irim  (M),  itemque  XII,  35  frictur  d)  cum  frietur  (M),  XIII,  103 
fereus  (d)  cum  ferens  (M)  conspirare  putavi. 

Iam  igitur  perlustremus  Indices  in  M  singulis  libris  prae- 

missos  et  libros  XII— XV,  quoad  in  M  servati  sunt;  ponam  autem 
in  primo  ordine  numeros  earum  lectionum,  quibus  solus  d,  in 
secnndo  earum,  quibus  solus  a  dissentit  a  M,  denique  in  tertio 
earum ,   quibus  d  et  a  communi  errore  a  M  discrepant. 

d  a  d-f-a 


Ind.  ad  XI. 

—  —  XII. 

—  -  XIII. 

—  —  XIV. 

—  —  XV. 


21 

6 

10 

12 

6 

3 

4 

10 

14 

10 

Videmus  in  his  Indicibus  codicem  a  sibi  principatum  vindi- 
care,  ut  adsentiendum  sit  Urlichsio,  qui  in  Iahnii  annali,  toni. 
71  p.  256  sq.  Ianum  immerito  T  d  praetulisse  contenditi 
quamquam  de  hac  praestantia  nonnihil  detrahitur,  si  mendorum 
quae  in  d  sunt  naturam  spectamus:  varietas  enim  lectionum  ef- 
fìcitur  verborum  collocatione  mutata  aut  minutiis  orthographicis, 
in  quibus  ne  M  quidem  sibi  constat  (nam  Ind.  XII,  14  mafachan, 
MaR,  malacham,  d,  sed  XII,  35  malacham,  Mad.),  et  in  Ind.  ad 
XI  d  quinquies  ante  de  praepositionem,  bis  ante  pronomen  re- 
lativum  et  addidit.  Longe  vero  alia  ratio  est  in  libris  ipsis, 
quorum  quidem  librum  XI.  perlustrare  praetermisi,  quia  codex 
a  ad  hunc  librum  non  collatus  est-,  cfr.  tamen  Fels.  §  8  pp. 
31.  32,  apud  quem  multa  ex  empia  collecta  sunt,  quibus  d 
conspirans  cum  M  multo  praestat  vel  codice  R. 

d  a  d-ha 


Lib.  XII. 

—  XIII. 

—  XIV. 

—  XV. 


73 

124 

155 

225 

104 

176 

88 

150 

94 

209 
68 
47 


Hos  numeros  inter  se  comparantibus  primum  hoc  nobis 
persuasum  erit,  d  et  a  satis  arto  affinitatis  vinculo  contineri: 
aliter  enim  explicari  non  possunt  multa  illa  vitia,  quae  utrique 
eorum  communia  sunt,  ut  XII,  7  potuisset  prò  potuisse  (MR),  ib. 

17  marina  prò  materia.  (M  R),  ib.  18  vigens  prò  vicenos  (M  R), 
ib.  21  non  eas  exponam  prò  nunc  eas  exponemus  (MR);  XIII, 
22  M.  Cithonem  prò  Othonem  (MR),  ib.  audivimus  prò  audimus 
(M  R) ,  ib.  23  custodibus  prò  cuspidibus  (M  R),  25  Policium  prò 
Plotinm  (M  R),  ibid.  /or  prò  consulis  (M  R),  43  ^mcwi  prò  quo- 
dam  (MR),  44  nobilitates  prò  nobilitas  (MR),  53  sedrelatent  prò 
cedrelaten  (MR),  69  estaltem  prò  e£  Sa/fe  (R,  — ae,  M),  aliopisces 
prò  aliopecis(M),  125  cessetlera  prò  scelera  (M);  XIV,  36Jrrentio  prò 
Arretio,  111  e/efo'.?  phagora  prò  elellsphaco  (M)  ;  XV,  36  appinlae  prò 
sappiniae  (M),  ibid.  pythidia  prò  pitydia  (M),  45  transire  prò  transiere 
multaque  alia.  Imprimis  vero  insignes  sunt  lacunae  ut  XII,  18 
gwe  prò  Graeciaeque  (M  R),  ibid.  22  omittunt  iW,  ib.  36  —  #we 
a£  Indicum  umidius  ,  63  «6i  m  prò  Sabin  (M  0),  105  ^w«,  120 
maleficium  deprehenditur  gustu  amariore,  esse  enirn  debet  lenis  ; 
XIII,  15  a**/,  18  —  gri/.«?  Syriis,  23  *m6,  26  e£,  27  sponte  genita 
nec  in  alia,  29  ef.,  33  c*f,  43  griM,  53  cedrys,  56  z/wo,  ibid.  a/#er 
57  hoc,  59  e*,  60  et,  62  néri,  65  /h*fc  68  certe,  79  e,  80  e ,  84  M, 
85  e,  87  e*  *e,  91  X,  97  a,  102  i»,  104  e£,  130  valida,  131  «tywe5 
133  Canus  adspectu  breviterque  si  quis  exprimere  similitudinem  velit, 
angustioris  tri  foli  frutex,  135  est;  XIV,  35  e  diverso  argeica  Ver- 
gilio  argitis  dieta  nitro  solum  laetius  facit,  ipsa  contra  imbris  et 
senectam  fortissima,  vino  quidem  vix  annua;  XV,  5  in  sportis  pre- 
matur  sive  et  paucae  aliae.  Item  d  et  a  habent  additamenta 
communia,  velut  addunt  XII,  20  in,  XIII,  28  et,  ibid.  anno,  ib. 
et  ;  56  ipse,  59  sed,  XIV,  62  prope.  Unde  sine  dubio  apparet, 
hos  codices  licet  non  ex  eodem  exemplari  manaverint,  certe 
ad  eandem  familiam  pertinere. 

Deinde  vero  numerorum  conspectu  supra  proposito  aperte 
docemur,  uter  codex  textum  melius  servatum  exhibeat;  nani 
quum  in  illis  331  fere  paragraphis,  quae  in  M  nobis  servatae 
snnt,  d  420,  a  675  vitia  propria  liabeat,  band  dubie  consequens 
est,  ut  d  malore  fide  dignum  quam  a  iudicemus.  Sed  liane 
numerorum  differentiam  nimis  premere  nolo,  quum,  ut  Fels.  p. 
35  monuit,  hi  codices  non  ubique  sibi  constent  et  fieri  facile 
possit,  ut  in  aliis  libris  a  minus  depravatus  sit:  id  quod  in 
primo  libro,  qui  Indices  continet,  accidisse  supra  vidimus,  item- 
que  librum  XXXVII  postea  e  recentiori  codice  infimae  notae 
suppletum  esse  cum  Iano  Felsius  agnovit  (cfr.  Iani  praef.  ad 
voi.  V  p.  IV.)  Praeterea  codici  d  soli  per  se  confìdere  non 
possumus   et  cautione  utamur  necesse   est,  nani  in  vitiis  eius 

lonnulla  inveniuntur,  quae  librarium  suo  arbitrio  scripturam 
.nutavisse  arguant:  sic  sententia  nonnumquam  vix  mutata  alia 
vocabula  substituit  aut  scripturam  coniectura  expedivit,  ut  XII, 
4  quibus  prò  qitis,  62  od  orar  et  prò  adoraret,  74  deinde  prò  delti, 
idemque  etiam  XIV,  134;  XII,  75  atque  prò  itaqne,  107  vocant 
prò  appettante  117  concio»  se  nosse  prò  congios  seno»  e;  XIII, 
J  36  confidimi  prò  inficiunt,  74  praeparantur  chartae  prò  vraepa- 
ralur  diaria,  102  oracnlum  prò  delubrum;  XIV,  3  azinc  prò  «o/^ 
27  vix  utla  prò  #?V  w//a  (a),  quod  corruptum  erat  ex  visitila  (M), 
29  Graeciae  prò  praeciae,  144  Scaevola  sed  prò  *«ei?o  «//«.y  <tf 
(a)*,  XV,  16  rem  prò  causar//,  18  interciso  prò  conciso^  22  deter- 
genda  prò  tergendas  3  ibid.  liquentur  e  coniectura  prò  liquantur 
(a),  quod  corruptum  erat  e  linquantur  (M),  33  ammaliala  prò 
qtiadripedum,  37  ^w«e  candidlora  prò  gw.t  candidior,  59  autum- 
ìiale  prò  autumni.  Praecipua  vero  eius  licentia  cernitur  in  eo, 
quod  genuinae  verborum  collocationis  nimis  incuriosus  erat: 
saepissime  enim  verba  transposuit,  velut  XII,  20  iucundo  odore 
prò  odore  iucundo,  76  e?eòe£  me  prò  m-e  rfe&.,  86  omnia  siqui- 
dem  fatsa  prò  owh.  /afa.  */#«.,  1!0  a//7  sceptrum  vocant  prò  ^o- 
c«?»^5  olii  scept.;  XIII,  38  nomine  accepto  prò  àcc.  noni.,  39 
germinante»  rursits  prò  rwr.?.  gemi..  51  tradunUir  morsus  prò  w. 
trad.,  55  i/iter  se  semper  prò  semp.  Int.  se,  87  placuerit  eos  prò 
eo*  pfac,  109  afte  ata#  prò  «A*,  «/fe,  132  e.?£  minori»  impendii 
prò  imi»,  iwi/7.  e.s£,  136  eiusdem  geims  prò  </e??.  eiusd. ,  XIV,  60 
?w/m-  laudibus  celebrante»  prò  ce/.  >?m\  land.,  83  r/w/ce  vocat  prò 
voe.  iY .,  84  #a  calcati»  prò  c«/c.  *7a,  99  postquam  paulo  prò  /?aw/o 
pstq.,  102  mob  «/«'  necessairi»  interpretaiionibus  prò  wfj».  ».  »&* 
7«ec.,  104  quemadmodum  Caio  prò  C  gw.;  XV,  14  pravitati  ratio 
prò  r«£.  /jr.,  47  getterà  plura  sunt  prò  /;/.  *.  f/ew.  Porro  habet 
d  nonnullas  interpolationes  et  lacunas  proprias,  quas  tamen 
longum  est  hoc  loco  enumerare. 

Contra  librarius  codicis  a  videtur  paulo  minore  licentia 
exarasse  archetypi  verba;  collocationis  certe  verborum  mutatae 
nullum  exemplum  inveni  praeter  XV,  15  praesertim  cum  prò 
cùm  pr.;  quamquam  non  desunt  interpolationes  aut  lacunae 
propriae  aut  lectiones,  quas  e  literis  archetypi  male  intellectis 
proprio  Marte  fmxerit,  ut  XII,  31  absinthium  prò  aptissimum 
(M  d),  35  fricatur  prò  frietur,  62  arabiam  prò  orobiam  (M  d), 
107  metapoli  prò  metopon,  109  linata  prò  Nili  nata  (M  R  d),  119 
suco  arguitur  prò  quod   coarguiiur;   XIII,    79  tener andis  prò  iole- 

randis,  115  cui,  a1  Caucaso  a2  prò  Achaia,  27  gallica  prò  e  alida, 
29  tradat  hlsque  prò  gradatisque  (MRd),  32  summa  dorso  prò 
caesutn  a  dorso  (M  R  d),  33  disceditur  prò  discernitur  (M  R  T  d), 
50  suavilas  monstri  stmt  prò  suaviias  musteis  ut  (M  R  d),  52  nidos, 
a1,  n/tifcij  a2  prò  rcof/w  (Md),  86  pattasse  prò  computuUse  (M  R, 
compilino 'sse9  d),  94  ewe  concìli  prò  sescunciali  (M,  sesconcili,  d), 
132  capessere  prò  ce/ws  *er«  (M,  ca^e  seri,  d),  XIV,  30  //Ma- 
wmm  vt'num  prò  -  amo  »mo  (Md),  48  cxspectantur  prò  spectan- 
tur  (M  d),  49  peraremmiam  pai  aera  onem  prò  opera,  Rhemmio  Palae- 
moni  (sic  d  recte,  M:  — wi/ — ra/ty,  32  subterens  prò  sub  deve  iis 
(M,  suh dere  bis,  d),  61  am/  .«//?£  cforco  prò  Amgnclano  (M,  Amine- 
lano,  dj,  80  cidlitas  prò  ciseibilites  (T  d),  111  natura  ..  dìcetur 
prò  naturae    .  .    dicentur  et  multa  alia. 

His  omnibus  recte  perpensis  facere  non  possimi  quin  sta- 
tuam,  codicem  d  si  minus  codici  a  praeferri  possit,  at  cum  eo 
aequiparandum  neque  alterum  alteri  posthabendum  esse.  Quid, 
quod  loci  inveniuntur,  ubi,  in  ter  omnes  codices  solus  d 
e  uni  M  conspira  t  et  gen  umani  scripturam  servavit?  Velut 
in  Indice  auctorum  ad  librum  XV  solus  habet  cum'M  Theo- 
phrasto,  quod  omittunt  RaT; 

XII,     78  Scanchro:  M  d,  Schernirò,  a  0,  Scaniho,  K,  Zagro,  Sili. 
83  asseverani  d  recte,  adsuerant  M  leni  errore,  astruxerant, 
a,  adslrnerat,   0,  astu  crant  T; 

MI  e  malore,  Md,  mai  ore,  R,  ma/or,  a, 

127  Psophide,  Md,    8/mo  /?rce,  a,  propkide,  R,  Phcnea,  K; 

ib.     radice,  Md,  radice  in,  a,  rad/rem,  R. 

XIII,  36  bimas,  Md,   binas,  a,  hubimas,  R; 
40  lunatumqae,  Md,  limatumqac,  a®*, 

58  caudex  arboris,  Md,  caude  ex  orbar,  R,  om.  ar; 
86   arbitrarler3  Md.    arbitranter,  R,   arbitrari  ea  a; 
112  malum.  Md,  ora.  a;  ibid.  cognomine,  Md,.  eo  gramine,  a; 
130  Amphiloco,  M,   Anthìloco,    d,    Antìlomaco,    a@,  Aristo- 

macko,  Sili.; 
139  ferentihvs,   Md,  ferentes,    a,    de   quo   loco  in  cap.  II 
extr.  disputatum  est; 

XIV,  33  exsuperans.  d  solus  recte,  exuperant,  M,  ea?*«  errans  a; 
81    crwÉ  ferventi  oleo,   Md,    adferunt   dolio,    a  (etiam  Sili. 

53  praeterquam,  Md,  praeter  quod,  a; 
136  #m&  rf/«,  Md,  *m6  «fó©0,  a  Sili.,  idemque  etiam  XV,  31. 

XIV,   139  nudosque,  Md,  nudas,  a,  nudos  Sili.; 
XV,     62  exclusa    .  .    aura,  Md,  ex  eluso   .  .    austro,  a  Sili.; 
72  oWa  wow  naturae,  Md,  «He  wow  natura,  a  Sili.; 

75  a  moeris,  Md,  rnoenls  D\  moeniis  D2a; 

76  admovit,  Md,  admonuit,  a,  a</?W,  r;  et  alia. 

His  testimoniis  satis,  puto,  luculenter  demonstratur,  codicem 
d  non  solum,  ubi  alios  consensi!  confirmet,  admovendum  esse, 
sed  etiam,  ubi  solus  sui  similis  sit  nequaquam  neglegi  debere, 
quippe  quo  —  ut  nunc  quidem  res  est  —  locis  dubiis  certe 
ad  veri  vestigia  duci  possimus.  Imminuetur  fortasse  nonnihil 
eius  utilitas,  quum  variae  lectiones  codicum  D  a  co,  quas  Detlefs. 
omnes  excerpsit,  evulgatae  erunt  —  omitto  codicem  Lucensem, 
qui  non  plus  quam  XVIII,  309 — 365  continet  —  sed  vix  credi- 
bile est,  omnia  quae  d  habet  bona  etiam  in  illis  esse  ideoque 
fore  ut  piane  fìat  supervacaneus. 

Denique  dicendum  est  de  codice  Tol etano  (T),  qui 
cum  d  proxime  cohaeret  nec  tamen  numquam  ab  eo  dis- 
crepat  et  cum  R  aut  a  consentii  idque  ita  quidem,  si  Felsio 
p.  39  credere  licet,  ut  „plerumque  d  aut  errare  aut  coniectura 
correctum  esse  sciamus."  Dolendum  quidem  est,  T  non  accura. 
tius  collatum  esse  a  presbyteris  Toletanis,  qui  teste  Silligio  (prf. 
p.  XI)  insigniores  tantum  lectiones  enotaverunt,  sed  quia  non 
omnes  noverimus,  quis  dicet  eas  quas  novimus  nihili  faciendas 
esse?  Etenim  iam  ex  his  satis  patet,  nos  ne  hoc  quidem  co- 
dice carere  posse,  id  quod  documentis  nonnullis  accuratius 
confìrmabo.  Primum  enim  T  una  cum  d  aut  cum  R  genuinas 
aliquot  lectiones  praebet,  quas  M  servavit,  velut  XII,  97  gu- 
stuque  MTd,  gustuve,  a.  107  metopon.  MTd,  metapoli,  a®,  meto- 
pona,  R.  XIII,  20  sentii,  MTd,  sentsit,  R,  feeit,  a.  29  indutls  MT  d, 
inductis,  a,  inducitis  R.  42  accipimus  MTd,  accepimus,  a  Sili.  45 
patetae  nimio  MTd,  patet  aenimi  ob3  a,  parieteni  mio  R.  59  fetus  eius 
MTd,  fetus  est,  a,  eius  om.  R.  87  Piso  MTd,  ipse,  a.  Physo  R.  109 
et  caput  ipsum  MTd,  escapulissum  a.  XIV,  4  vitti  MTd,  summi,  a, 
sornni  Sili.  27  Biturujiaca  T  d,  Viturgiaca  M,  Bituriaca,  a  0.  34  surcu- 
lam  MTd,  scirculam,  a.  38  municipi  MTd,  nmnitis  a.  35  potentissima 
MTd,  potissima  a  Sili.  Ian,  at  vide  Fels.  p.  13  not.  3.  39  pariana 
MTd,/?fm7/,  a© e.  86  annui  MTd,  anno  a  Sili.  97  reliqua  MTd,  alia 
a,  112  e  fruticum  vero  genere  MTd,  et  fruticum  veruni  a  genere, 
a.  XV,  17  possis  M,  posiis  Td,  posiae  a.  31  Selgiticum  MTd,  Sele- 
titicum  a.   Selgicum   Sili.  XIII.,  54  nigri  splendoris  MRT,  w.  splen- 

dovi  bus  ad.  59  siliqua  MRT,  slliquae  6) ad.  76  segestriumque  MRT, 
segestìium  quem  ad.  Deinde  vero   non  desunt  lectiones,    quibus 
T  ex  omnibus  unus  cum  M  conspiret: 
XI T,     36   fjummlnosum, 

XIII,  59   Cevauniam, 
77  tcxltuv  omnls. 

XIV,  39  streptis, 
99  uiarescat, 

XV,  28  pisselaeon. 

Quae  quum  ita  sint,  facile  adducor  equidem,  ut  Urli  elisio 
et  Iano11)  adstipulatus,  solam  ob  recentiorem  aetatem  codices 
d  et  T  non  reiciendos  iudicem  et  tribus  codicum  ordinibus  con- 
stitutis  hanc  mihi  scribam  legem  criticam: 

1)  principatum  tenent  vetustissimi  codices  MBA,  quorum 
scripturam  acriter  tueamur  necesse  est,  ubicumque 
tolerari  poteste 

2)  ubi  vero  illi  nos  defìciunt  aut  ubi  eorum  scripturam 
vitiatam  esse  certis  rationibus  cum  argumentandi  ne- 
cessitate demonstrari  potest,  ad  codices  secundi  ordinis 
D-t-VRa  descendendum  est; 


n)  Urlichsius  suam  de  codicum  adhibendorum  ratione  sententi am  contra 
Detlefsenium  enucleate  sic  pronunciava  in  Mus.  Rhen.  XYIII,  p.  533:  ,,Ich 
folge  in  erster  Linie  ABM,  in  zweiter  R,  wozu  natiirlicli  aDVkommen,  in 
dritter  T  d,  und  wo  mich  alle  im  Stich  lassen ,  suche  ich  das  Richtige  zu 
erratlien.  Dass  jene  Ordnung  die  richtige  sei,  darin  stimmt  Hr.  Detlefsen 
mit  mir  iiberein  .  .  .  Wir  Kritiker  des  Plinias  mtissen  alle  bescheiden  von 
einander  lernen,  und  so  wollen  wir  auch  von  d  das  Gute  nehmen,  das  er 
bietet;  icli  mache  wiederholt  darauf  aufmerksam,  dass  ini  Ind.  auct.  zu 
XV  der  Narae  Thfophrastus  allein  in  M  und  in  d  steht."  lanus  primo  in 
Actis  Monac.  a.  1862  p.  221 — 260  de  Detlefsenii  et  Felsii  commentationibus 
verba  fecit,  novissime  de  codicibus  Plinianis  suam  sententiam  apernit  in 
Philologi  tom.  21  fase.  1  (1864),  ubi  omnium  fere,  quae  inde  a  Silligio  de 
Plinio  scripta  sunt,  recensionem  instituit.  Et  postquam  p.  Ili  improbavit, 
quod  Detlefs.  codices  Td  piane  abiciendos  censuit,  de  quibus  Urlichsio  in 
tertio  eos  ordine  collocanti  adsentitur  (pp.  115.  16),  ipse  de  commentatione 
sua  anno  1858  edita  „De  codicum  Plinianorum  auctoritate"  disserens  codices 
nunc  statuit  sic  esse  ordinandosi  I.  ìli  ti  Nonantul.  B  A,  lectiones  marginales 
Vaticani  cod.  (De),  vetusta  Excerpta,  lectiones  aliquot  man.  sec.  R2a?d2, 
nonnullae  adnotationes  Dalecampii.  II.  1,  RDVa®.  2,  Td.  III.  Lectiones, 
quas  Hermolaus  Barbarus  et  Gelenius  adnotaverunt,  tanquam  ex  codicibus 
desumptas,  multae  lectiones  man.  sec.  R2a2d3,  eae  adnotatt.  Dalec,  quae 
videantur  licenter  mutatae  esse. 

3)  ubi  in  his  quoque  depravatio  deprehenditur,  audiendi 
sunt  tertii  ordinis  codices  T  d,  quorum  ex  scriptura  cum 
illis  comparata  quid  verum  sit  eruatur; 

4)  ubi  omnes  nec  sententiae  nec  Plinianae  dicendi  con- 
suetudini satisfaciunt,  coniecturae  locus  est. 

Omnino  autem  per  se  intellegitur,  in  critico  negotio  praeter 
aliquam  rerum  cognitionem  imprimis  familiaritatem  cum  scri- 
ptoris  usu  loquendi  contractam  necessariam  esse.  Nani  quum, 
ut  verissime  iudicat  Urlichsius  ,2),  nullum  fere  vitiorum  genus 
cogitari  possit,  quo  non  etiam  optimi  libri  manu  scripti  labo- 
rent,  sola  ratio  diplomatica  non  semper  ad  recte  decernendum 
sufficit,  sed  saepe  causam  qua  decernas  quum  ex  re  narrata 
tum  ex  Plinii  consuetudine  repetas  oportet.  Quo  adminiculo 
ut  facilius  utantur  qui  Plinium  emendare  volent,  etfectum  est 
Laur  entii  Grasbergeri  dissertatone, quamUrlichsio  auspice, 
cuius  et  vestigia  saepe  secutus  est,  de  usu  Pliniano  scripsit  et  Wir- 
ceburgia.  1860  edidit:  qua  ille  fundamenta  iacere  „grammaticae 
Plinianae*'  et  Plinii  de  sermone  Latino  excolendo,  amplifican- 
do, novando  merita  exemplis  illustrare  sibi  proposuit.  Sed  ut 
quivis  assiduam  eius  in  congerendis  locis  laudabit  industriali!, 
ita  in  his  arte  critica  digerendis  et  explicandis  acumen  inter- 
dum  desiderari  negare  non  poteris  ,3).  Minoris  et  ambitus  et 
pretii  sunt  Opitzii  „ Quaestiones  Plinianae"  (Progr.  gymn, 
Numburg.  a.  1861),  quae  quum  maximam  partem  adnotationibus, 
quas  Urlichsius  Chrestomathiae  Plinianae  subiunxit,  nitantur, 
pauca  habent,  quae  nova  et  propria  sint,  praeter quam  quod  in 
exordio  Vergilianus  usus  partim  in  comparationem  vocatus  est. 
Etiam  post  horum  virorum  curas  spero  non  prorsus  inutiles 
fore  et  supervacaneas  adnotationes  illas  grammaticas,  quas  di- 
versis  locis  argumentationi  meae  adspersi  quibusque  Plinianae 
elocutionis  proprietates  quasdam  adumbrare  conatus  sum.  In 
his  si  quis  multa  clamet  minutula  esse  vixque  pusillo  ingenio 


12)  Disputalo  crit.  de  num.  et  noni,  propr.  in  Plin.  nat.  hist.  p.  3 

13)  Quod  ne  cui  maligne  dictum  videatur,  exempli  causa  provoco  ad 
caput  sextum,  quo  „de  particulis  quibusdam"  agitur:  in  quo  quasi  in  com- 
muni receptaculo  diversissima  inter  se  mixta  et  composita  sunt.  Praeterea 
compluribus  huius  libelli  locis  occasio  mihi  data  est  a  Grasbergeri  sententia 
discedendi.  Uberius  Ianus  de  eo  exposuit  in  Iahnii  annal.  philol.  tom.  83  p. 
281—88.     Cfr.  Philol.  tom.  21  p.  101. 

digna,  huic  opprobrio  iure  licet  obicere,  antiquarum  literarum 
fontes,  quo  ad  nostra  et  subsidia  et  ingenia  sufficiant,  exhau- 
riendos  et  in  oratione  antiqui  scriptoris  emendanda  et  expli- 
canda  nihil  neglegendum  esse.  Plinianis  vero  in  libris  ut  vel  res 
minutas  animadvertamus ,  peculiaris  est  et  gravissima  causa 
quae  suadet.  Nani  qui  in  omni  quam  tractavit  doctrina  scru- 
pulosam  prodiderit  industriam,  qui,  quum  adolescens  causas 
actitasset,  de  oratore  ab  incunabulis  instituendo  et  perfìciendo 
tres  libros  composuerit  diligentissimos,  qui  in  „dubii  sermonis" 
libris  octo  subtilibus  grammaticae  artis  quaestionibus  operam 
dederit  et  in  varias  verborum  formas  casuumque  singulorum 
inquisiverit  terminationes14):  is  profecto  in  oratione  sua  con- 
formanda  certas  leges  secutus  est  certumque  usum  etiam  in 
levioribus  rebus  observavit,  quem  nostrum  est  et  cognoscere 
et  restituere. 


CAPUT  PRIMUM, 

De  locis  interpolatione  snspectis. 

His  praemunitis  iam  licet  eo  procedere,  ut  legem  supra 
expositam  aliquot  locis  adhibeamus,  in  quibus  de  interpolatio- 
nibus  —  glossemata  dico  in  textum  illata  et  additamenta  sub- 
diticia  —  disceptandum  est. 

1. 

Ac  primum  quidem  quotiescunque  usu  venit,  ut  codex 
M  unam  vel  complures  voces  exhibeat,  quae  in  codicibus  in- 
feriorum  ordinum  non  leguntur,  exoritur  quaestio,  utrum  in 
codice  M  glossema  an  in  ceteris  libris  lacunam  agnoscere  debea- 
mus.  Iam  potest  sane  fieri,  ut  casu  vocabulumaliquod  in  integrarti 
Plinii  orationem  irrepserit  nec  raro  in  codice  M  dittographia 


l4)  Vid.  Alfredi  Schottmuelleri  diss.  de  C.  Plinii  Secundi  libris  gram- 
maticis  part.  I  (Lips.  1858),  imprimis  p.  33  sqq.  Valde  dolendum  est,  quod 
Plinii  doctrinae  grammaticae  fragmenta,  quae  habemus,  non  ita  comparata 
sunt,  ut  quid  ille  statuerit  certo  sciamus  iisque  in  emendatone  nat.  hist. 
uti  possimus. 

2* 

(cfr.  Fels.  p.  25)  peccatum  est,  sed,  ut  Felsius  p.  18  recte  dixit, 
errores  eius  plerumque  neglegentia  aut  inscitia  librari!  nati  et 
ita  comparati  sunt,  ut  errandi  causa  facile  cognoscatur,  idemque 
multas  lacunas  solus  explevit  (vid.  Fels.  p.  10),  quas  hoc  in- 
strumento  critico  carentes  vix  animadvertissemus.  Quamobrem 
cautione  opus  est  ne  praestantissimus  omnium  codex  interpo- 
lationis  suspicione  temere  adspergatur,  eiusque  summa  aucto- 
ritas  efflagitat,  ut  vocem  quam  ille  habeat  retineamus  et  in 
ceteris  libris  lacunam  esse  statuamus,  nisi  eam  propter  pertur- 
batam  orationem  ferendam  non  esse  certo  demonstrare  pos- 
simus. 

Hoc  si  recte  consideraveris  mecum,  opinor,  dissenties  a 
Iano,  qui  Silligio  suffragatus  edenti  XV,  23:  Premi  plus  quam 
centenos  raodios  (olivarum)  non  probnnt;  factus  vocatur,  qvod  vero 
post  molarn  primum  est,  flos  (se.  vocatur),  illud  exprcssam,  quod 
M  post  primum  habet,  interpolatoris  alicuius  sedulitati  attribuere 
videtur.  Cuius  opinionis  nullam  equidem  Arideo  causam:  nam 
expressum  neque  orationem  conturbat  neque  rei  narratae  ad- 
versatur  et  inde  aliquid  probabilitatis  sibi  conciliai,  quod  Td2 
excessum  praebent  sine  dubio  ex  antiquo  fonte  haustum.  Cur 
igitur  codicum  ad1  testimonio  plus  fidei  habeamus  quam  codici 
rescripto  ? 

Neque  vero  probo,  quod  Ianus  XI,  250,  ubi  scripsit:  sicut 
dextera  oscuìis  aversa  adpetitur.  damnavit  illud  in,  quod  in  M 
ante  dextera  legitur;  potest  enim  servari  haec  scriptura  vetu- 
stissima verbis  in  hunc  modum,  in  quem  etiam  Felsium  p.  27 
incidisse  video ,  conformatis  :  lnest  et  alus  partibus  (humani 
corporis)  quaedam  reliyio,  sicut  in  dextera:  oseulis  aversa  adpeti- 
tur, in  fide  porrigitur.  Non  me  fugit  profecto,  in  Pliniana  elo- 
cutione  verbo  inesse  solum  dativum  adhaerere,  ut  Vili,  83.  130. 
IX,  132.  145.  178.  X,  62.  108.  148.  XI,  135.  242.  250  bis.  XTV, 
125.  XV,  124.  XVI,  161.  XXIII,  1.  XXVIII,  82;  sed  praecipua 
rationi  meae  inde  adiungitur  fìdes  atque  auctoritas,  quod  Plinius 
insigni  variandi  studio  nec  sine  animi  delectatione  „enunciatio- 
num  membra  pari  loco  et  dignitate  posita  non  fecit  forma 
aequalia,  sed  quaesivit  etiam  inaequalitatem,"  morem  suae 
aetatis  scriptorum  secutus,  qui  quum  numerosa  Ciceronis  ora- 
tione  et  eleganti  verborum  concinnitate  iam  non  delectati  nova 
artificia,  nova  lenocinia  excogitarent,  arguta  dicendi  varietate 
orationem  sic  distinguere  studebant,   ut  legentium  exspectatio 

falleretur  neve  „ex  antecedente  sententiae  membro  sequentis 
membri  forma  mente  praecipi  posset. u  Quod  inaequalitatis 
studinm  in  Tacito  praeter  ceteros  conspicuum  persecutus  est 
Rothius  ad  Tac.  Agr.  Exc.  XXXIII,  p.  276  sqq.  et  scite  de- 
scripsit  causam  et  consilium  ex  saeculi  ingenio  et  more  repe- 
tens  Haasius  in  praef.  ad.  Tac.  p.  LUI,  col.  2,  cuius  modo  verba 
meum  in  usum  partim  convertere  non  dubitavi.  Ac  Plinius 
liane  inaequalitatem  varia  multiplicique  ratione  consectatus  est, 
quam  quum  Grasbergerus  p.  90  sqq.  exemplis  nonnullis  illu- 
straverit,  ad  hunc  legentes  ablegare  placet.  Milli  vero  satis 
sit  hoc  loco  enumeravisse  enunciata,  quae  ad  similitudinem 
eius,  de  quo  sermo  est,  quam  proxime  accedant.  Exordium 
autem  fiat  a  simillimo,  quod  iam  Felsius  aptissime  contulit, 
XI,  10:  Ma  non  certis  inest  membris ,  sed  toto  in  corpore;  simi- 
liter  Plinius  in  altero  membro  casus  variavit  vel  etiam  cum 
praepositionibus  mutavit,  qua  quidem  opera  interdum  etiam 
sententiae  aliqua  diversitas  significatur,  locis  his:  XX,  41  coctas 
dyshitericis  vescendas  dedere  et  contro,  lumborum  dolor es.  46  itera 
(prodest)  morbo  regio  vel  hydropicis  et  ad  renium  dolores.  86 
Hippocrates  (brassicam  dari  iubet)  coeliacis  et  dysintericis  bis 
coctam  cum  sale,  item  ad  tenesmon  et  renium  causa.  228  Et  sacris 
ignibus  et  ambustis  decocta  in  oleum  folia  imponuntur  et  ad  vo lu- 
crimi impetus  cruda  cum  pane.  XXXII.  45  Prodest  a  serpente 
percussis  et  cantra  bestiarum  ictus  XI,  199  intestinus  quibusdam 
eodem  reflectitur,  ut  sepia  e  et  polypo,  in  homine  adnexus  infimo 
stomacho.  202  media  haec  nmbiUco  adnexo  omnibus  in  homine  snillae  in- 
fima parte  similis.  209  Haec  (volva)  viperae  et  intra  se  parientibus 
duplex,  ova  generantium  adnexa  praecordiis  et  in  muliere  geminos 
sinus  ab  utraque  parte  laterum  habet.  210  (volva)  primiparae 
suis  optuma,  cantra  effetis.  101  (Insectorum)  quorundam  extremi 
longiores  cur cantar,  ut  locustis.  Cfr.  etiam  Fels.  p.  14  not.  p.  29. 
Etiam  XII,  95  Ianus  verbuni  diximus^  quod  unus  M  exhibet, 
exclusit;  mini  recipiendum  videtur  nec  tam  in  M  interpolatione 
additum,  quam  in  ceteris  codicibus  errore  librariorum  omissum 
esse.  Atque  haec  est  in  M  huius  loci  species:  Frutex  et  casia 
est  iuxtaque  cinnami  campos  nascitur  .  .  .  tenui  cute  verius  quam 
corticc,  quern  contra  atque  in  cinnamo  labare  dixìmus  et  exinaniri 
pretium  est.  Iam  hoc  quidem  Iano  concedendum  est,  in  hac 
verborum  collocatione  diximus  ferri  non  posse,  quippe  quod 
ab  orationis  structura  abhorreat:  sed  hanc  ob  causam  quis  dicat 

verbum  illud  necessario  abiciendum  esse?  Nonne  fieri  potuit. 
nt  a  recto  loco  aberraret?  Et  profecto  facillima  transpositione 
locus  sic  sanatur,  ut  diximus  aptissimam  sedem  obtineat  et  sen- 
tentiae  piane  satisfaciat;  ita  enim  volo  verba  transponi:  .  .  .  cor- 
ticc qucm  contra  atquc  in  cintiamo  diximus  labare  et  exinaniri  pre- 
tium  est.  Infinitivus  igitur,  qui  est  labare,  pendet  ex  locutione 
pretium  est.  Dixit  autem  Plinius  de  cinnamo  paulo  supra  (§  92)  : 
„damnatur  in  primis  molle  aut  cui  labitur  cortex;"  cui  con- 
traria est  casia,  cuius  corticem  labare  et  exinaniri  pretium  est. 
Denique  cum  Iano  mihi  pugnandum  est  de  XIV,  99  :  (Acini 
labruscae)  2)aitl°  postquam  defloruere  singulare  remedium  liabent 
ad  refrigerandos  in  morbis  cor  por  is  ardores,  gelidissima  [per  se 
eorum]  ut  ferunt  natura.  Pars  eorum  aestu  moritur  prius  e  et.  In 
his  omnium  librorum  solus  M  verba  uncis  inclusa  exhibet, 
quae  quum  non  receperit  Ianus  neglegentia  librarli  orta  esse 
arbitratur,  quippe  qui  oculis  in  proximam  lineam  aberrantibus 
verba  pars  eorum  in  M  a  prima  manu  pers  eorum  scripta  bis 
exaraverit.  Sed  hanc  rationem,  quantumvis  arridere  potuerit, 
ut  veram  esse  statuam,  animum  inducere  non  possum,  quum 
unicuique  inde  suspicionem  subnasci  oporteat,  quod  verba  illa 
prò  spuriis  li  abita  haud  contemnendam  praebent  sententiam, 
quae  ex  hac  ablativorum  absolutorum  circumlocutione  statim 
intellegitur  :  „quum  natura  eorum,  ut  ferunt,  per  se  gelidissima 
sit,"  ubi  non  video,  cur  locutio  per  se,  quam  Plinius  frequenter 
usurpavit  (velut  paulo  infra  §  103;  superiora  per  se  mitiora: 
cfr.  Sillig.  ad  XXXII,  45)  tolerari  non  possit.  Permirum  autem 
esset,  si  verba  sinistro  aliquo  casu  in  orationem  illata  tam  ido- 
neam  sedem  nacta  essent,  ut  sententia  minime  turbaretur.  Ac- 
cedit  vero,  quod  ne  veri  simile  quidem  est,  librarii  errore 
verba  illa  in  textum  irrepsisse  -,  nam  si  ita  esset,  qui  fieri  potuit, 
ut  ili  e  non  pers  eorum 3  quod  in  proxima  linea  scriptum  erat, 
sed  potius  verba  mutata  neque  apto  intellectu  carentia  per  se 
eorum  exararet?  Quid?  quum  ipse  librarius  in  hunc  locum 
animum  denuo  attendere  coactus  esset  propterea  quod  verba 
a  prima  manu  falso  scripta  correxit  scribendo  pars  eorum,  nonne 
necessario  fieri  debuit,  ut  primo  huius  loci  adspectu  erroris  illius 
commonefactus  per  se  eorum  expungeret?  Haec  argumenta  vi- 
dentur  mihi  quidem  tanti  esse  ponderis,  ut  verba  a  Iano  dam- 
nata  non  a  librario,  sed  a  Plinio  profecta  et  ex  M  legitime 
restituenda  esse  censeam. 

His  locis  iure  mihi  videbatur  codex  rescriptus  interpolatio- 
nis  nota  liberandus  esse  5  jlocum  autem  a  prioribus  nondum 
detectum,  in  quo  M  glossemate  aliquo  laboraret,  deprehendi 
nullum,  nani  hoc  vitiorum  genere  satis  immunis  est. 

2. 

Contraria  est  de  locis  iis  quaestio,  in  quibus  codex  M 
unum  vel  plura  verba  omisit,  quae  deteriores  libri  praebent: 
quae  possunt  aut  casu  in  M  intercidisse ,  ut  lacuna  in  hoc 
agnoscenda  sit,  aut  in  ceteris  libris  ab  interpolatore  addita 
esse.  Atque  in  universum  quidem  horum  utrumque  pariter 
fere  probabile  est;  etenim  ut  codex  M  lacunarum  vitio  non 
vacuus  est15),  ita  inferiorum  ordinum  codices  interpolationibus 
saepe  turpati  sunt,  cuius  rei  documenta  multa  eaque  insignia 
Felsius  variis  locis  (cfr.  pp.  11  sq.  15  sq.)  in  medium  protulit. 
Qua  igitur  norma  iudicandi  utamur  oportet,  ut  quid  quoque 
loco  veruni  sit  cognoscamus?  Hanc  quidem  facile  est  eruere 
ex  lege  critica  supra  constituta,  quae  vetat  codicem  rescri- 
ptum  deseri ,  nisi  scripturam  eius  depravatam  esse  idoneis  ar- 
gumentis  evinci  possit  :  ergo  omnia  verba,  quae  in  M  non 
leguntur  neque  aut  sententiarum  connexu  aut  Pliniano  dicendi 
usu  necessario  postulantur,  prò  glossematis  habenda  sunt  et 
eicienda;  sed  ubi  his  verbis  omissis  violari  integritatem  sen- 
tentiae  et  orationis  demonstrari  poterit,  non  dubitabimus,  quin 
genuina  sint  et  in  legitimum  locum  recipienda.  Iam  hanc  quo- 
que legem  cum  severitate  secutus  locis  nonnullis  facere  non 
potui,    quin  a  Iani  rationibus  discederem. 

XI,  8.  De  insectorum  [sanguine,  de  quo  inter  antiquos 
physicos  controversia   erat,    quam   suam  Plinius   exponit  sen- 


15)  Omisit  enim  librarius  non  modo  singulas  voces,  ut  XII,  34  omnibus, 
95  frutici,  117  largior,  118  hoc,  32  murrae  similis,  XI,  30  et  purus,  verum  etiam 
„integras  lineas  quum  in  describendo  arcketypo  a  simili  voce  prioris  lineae 
ad  similem  sequentis  ocnlis  aberrans  imam  vel  complures  archetypi  lineas 
praeteriret;"  \id.  Mon.  prolegg.  p.  XXIV.  His  lacunis,  ex  quibus  Moneus 
p.  XXXIV.  bene  demonstravit,  archetypi  lineas  plus  minusve  vicenis  literis 
constitisse,  addi  possunt  etiam  XII,  116  (p.  Ili,  6),  ubi  librarius  deinde 
simulque  durescit  i.  e.  22  literas,  et  XIII,  17  (p.  120,  5),  ubi  unguinosum 
Mendesio  i.  e.  18  literas  sive  unum  fere  versum  archetypi  omisit. 

tentiam,  ea  neque  apud  Silligium,  qui  varias  exhibet  interpo- 
lationes,  neque  apud  Ianum,  qui  ne  particulam  e  Silligianis 
libris  receptam  in  textum  intulit,  incorrupta  et  integra  legitur, 
sed  genuina  huius  loci  conforniatio  solo  in  codice  M  servata 
est,  quod  primus  Felsius  p.  11  quanivis  argumentis  non  allatis 
contra  Ianum  recte  monuit.  Ianus  quidem  in  Act.  Mon.  a, 
1862  p.  243  hoc  illi  concessit,  non  tamen  ita,  ut  omnem  du- 
bitationem  abiceret:  quare  quae  adnotavi,  antequam  Felsii 
libellum  cognoscerem,  etiamnunc  proferre  licebit.  Ac  scripsit 
vir  doctissimus  hunc  in  modum:  Sangulnem  non  esse  iis  (in- 
sectis)  fateor ,  slcut  ne  terrestribus  quidem  cunctls  Inter  se  similem, 
veruni.  Ut  seplae  in  mari  sanyuinis  viris  atrumenturn  optine t,  pur- 
pitrarum  generi  infector  ille  sucus ,  sic  et  insectis  quisquis  est  vita- 
lis  umor  hic  erit  sanguis.  In  his  verum  vult  adiectivum  esse  ad 
sanyuinem  referendum,  ut  Plinius  fateatur  veruni  sanguinem 
insectis  non  esse,  sicut  ne  terrestribus  quidem  cunctis  sanguis 
inter  se  similis  sit.  At  haec  quomodo  apte  secum  cohaerent? 
An  terrestria  quoque  ammalia,  si  non  cuncta  habent  sangui- 
nem inter  se  similem,  vero  sanguine  carent?  Nam  aliud  non 
potest  esse  tertium,  quod  vocant,  comparationis.  Praeterea 
vero  nullo  alio  loco  Pliniano  evincere  poterimus,  negasse  Pli- 
nium  terrestribus  esse  sanguinem  inter  se  similem.  Deinde, 
quod  ad  enunciationis  structuram  attinet,  veruni  tot  verbis  inter- 
positis  seiunctum  est  a  nomine  sanguinem ,  ut  qui  locum  legit 
haud  facile  sentiat,  alterum  cum  altero  coniungendum  esse. 
Denique  quantopere  orationis  apta  vincula  desiderentur,  quis 
est  quin  primo  obtutu  videat?  Nam  in  enunciato  sanguinem 
non  esse  iis  fateor  apparet  concessionem  contineri  a  Plinio  ad- 
versariis  factam-  quam  ob  vini  concessivam  necesse  est  se- 
quatur  particula  adversativa  cum  enunciato  altero,  quo  vera 
Plinii  sententia  illis  opponatur.  Haec  autem  particula  alia 
esse  non  potest  quam  illud  veruni,  quod  Ianus  adiectivi  mu- 
nere  fungi  voluit:  itaque  gravi  interpunctione  post  similem 
facta  et  veruni  cum  sequentibus  coniuncto  acquiescemus  in  co- 
dicis  M  scriptura,  in  qua,  quum  desit  ne  particula,  inest  sen- 
tentia optime  procedens  et  recte  cogitandi  ratione  postulata: 
Sanguinem  non  esse  iis  fateor  sicut  terrestribus  quidem  cunctis  inter 
se  similem:  verum  ut  sepiae  cet.  Insectis  igitur  sanguinem  esse 
nonnulli  omnino  negant,  affirmat  Plinius,  sed  ita  affirmat,  ut 
duplicem  constituat  vocabuli  sanguinis  significationem:     atque 

altera  quidem,  quae  angustius  valet,  ea  est  quam  plerumque 
et  proprie  huic  vocabulo  subicimus,  ut  sucuni  illuni  intelle- 
gamus  imbruni  et  terrestribus  aninialibus  cunctis  communem; 
altera  latius  patet  et  impropria  est,  ut  hunior  vitalis  animaliiim, 
quisquis  est,  sanguinis  voce  indicetur.  Etenim  quemadmodum 
sanguis  iure  appellali  potest  liumor  vitalis,  quum  „ magna  in 
eo  vitalitatis  portio"  posita  sit  et  „missus  spiritum  secum  tra- 
hat"  (XI,  221)  quumque  „  morbi  omnes  morsque  absumant 
sanguinem"  (ib.  225),  ita  vicissim  humorem  vitalem  iure  licet 
denominare  vocabulo  sanguinis*,  atque  sepiae  quidem  sanguis 
atramentum,  purpurarum  sucus  ille  purpureus  est.  Quo  dis- 
crimine facto  adversariis  concedit  Plinius,  non  esse  sanguinem 
insectis  eum  quidem,  quem  proprie  hac  voce  indicemus  qui- 
que,  sicut  terrestribus  aninialibus,  cunctis  communis  sit  et  inter 
se  similis,  veruni  si  sanguinis  notioneiii  latiore  sensu  accipia- 
mus,  negat  posse  eum  ab  insectis  abiudicari,  quum  qui  cuique 
sit  humor  vitalis,  is  eius  sit  sanguis.  Brevi  igitur  ut  compie  ctar, 
terrestrium  sanguis  cunctis  inter  se  similis  et  communis,  in- 
sectorum  prò  singulorum  natura  diversus  est.  Haec  est  Plinii 
de  hac  re  sententia,  quam  nostrum  est  explicare,  non  diradicare, 
eamque  verba,  qualia  supra  restitui,  satis  perspicue  exprimunt, 
quae  non  habent,  quo  iure  vituperentur. 

Item  antiquissimi  libri  auctoritate  comnioveor,  ut  XI,  29 
Plinii  orationem  interpolatile  e  manu  adulteratam  esse  existi- 
mem.  Nam  quum  in  ceteris  libris  legatur:  Reyias  imperatori- 
bus  futuris  in  ima  parie  alci  exsiruunt  ampia*,  maynificas,  separa- 
ta^, tuberculo  eminenlis  ;  quod  si  exprimatur s  non  yiynunlur  mbo- 
les3  in  cod.  M  deest  suboles,  quod  cur  ab  interpolatore  inser- 
tum  esse  quam  casu  ex  ci  disse  censere  malim,  complures  habeo 
causas.  Primuni  enim  illud  vix  credideris  in  casu  positum 
esse,  quod  hac  voce  piane  carere  possumus;  nam  profecto  si 
non  scripta  esset,  quis  in  eo  offenderei,  quod  in  verbis  non 
yiynuntur  imperatores  futuri  intellegendi  essent?  Hac  igitur  re 
suspicio  moveri  debet:  gravioris  vero  et  praecipui  momenti 
est  insolens  ille  et  parum  huic  loco  accommodatus  suboles  vo- 
cabuli  pluralis,  a  quo  boni  scriptores  Latini  plerumque  pariter 
abstinuerunt  atque  a  plurali  numero  abstracti  nominis  proyenies, 
quod  similem  habet  significationem,  et  vocabulorum  indoìes  et 
proles,  quae  ab  eadem  radice  descendunt  eademque  ratione 
conformata  sunt.     Et  sic  Plinius  quoque,  si  hunc  unum  locum 

excipias,  ubique16)  singularem  numerum  posuit:  nani  locis 
duobus  Ms  III,  22  Graecorum  qui  fuere  Phocaeensium  suboles  et 
VI,  19  Tanaim  amnern  .  .  incolunt  Sarmatae,  Medorum  ut  ferunt 
suboles,  in  quibus  ambigi  potest,  sitne  pluralis  an  singularis 
numerus  intellegendus ,  non  est  cur  pluralem  statuamus  et  V, 
95  a  lettere  eius  super  Pamphyliam  veniunt  Thrucum  suboles,  Milyae, 
quorum  Arycanda  oppldum  liberiore  structura  adhibita  verbnm 
veniunt  ad  appositionem  Milyae  accommodatum  est,  nisi  Thra~ 
cum  suboles  commatis  inclusum  appositionem  putari  mavis. 
Quare  quuin  hic  pluralis  nusquam  apud  Pliniuin  inveniatur 
nisi  loco  iustae  dubitationi  obnoxio,  pronum  est  hunc  usum  ab 
eo  abiudicare.  Sed  recurrat  fortasse  quispiam  ad  aliorum 
scriptorum  auctoritatem,  ut  comprobet  pluralem  suboles,  quum 
in  latino  sermone  non  piane  inauditus  sit,  ne  in  Plinio  qui- 
dem  negandum  esse.  Apud  rusticos  enim  scriptores  complu- 
ries  reperi  tur,  et  primum  quidem  plantarum  suboles  dicuntur 
„ea  quae  circa  caput  plantae  ex  ipsa  radice  enascuntur,  in 
arboribus  stolones  intelleguntur"  (vid.  Gesner.  Lex.  rust.  s.  v.)  -, 
sic  Colum.  V,  6  itaque  nemo  iam  serit  (Atiniam  ulmum)  ex  su- 
mera, sed  ex  subolibus;  id.  XII.  10  nec  habuit  suboles  adhaeren- 
tes  (cepa)*,  de  arb.  5  possunt  etiam  suboles  per  brumam  caedi; 
Pali.  Rut.  XII,  7  exstirpandae  sunt  suboles  a  radice.  Deinde 
etiam,  ubi  de  animalium  subole  dicitur,  pluralis  abhibetur,  ut 
Colum.  IX,  14  de  apibus:  ne  novae  suboles  diffugiant  idemque 
X.  213  de  omnibus  animantibus  in  veris  descriptione: 
atque  amor  ignescit  menti  saevitque  medullis, 
dum  satiata  Venus  fecundos  compleat  artus 
et  generet  varias  suboles  semperque  frequentet 
prole  nova  mundum  vacuo  ne  torpeat  aevo. 
Ad  cuius  loci  similitudinem  proxime  accedunt  quae  apud 
Cicer.  de  Legg.  Ili,   7  in  lege  antiqua   et  obsoletis  verborum 


16)  Loci,  in  quibus  praeter  eos,  quos  supra  nominavi,  Plinius  subolìs 
vocabulo  usus  est,  sunt  hi:  XI,  34  ut  largo  alimento  valida  exeat  suboles  (api- 
um).  XI,  51  postea  ex  his  suboles  cum  adulta  esse  coepit.  Vili,  163  nipote  cum 
(equi)  mittantur  ad  subolem.  XI,  14  dein  subolem  (faciunt  apes).  XI,  62  cum 
subolem  faciunt  (apes).  XIV,  17  aliae  subolem  novam  in  ipsa  maire  exspectant. 
XV,  136  conservari  alitem  et  subolem  iussere  haruspices.  X,  105  amor  utrique 
subolis  aequalis  (de  columbis  dicitur).  VIII,  66  maribus  enim  subolìs  cura 
non  est.  VII,  31  praeterquam  subolis  causa.  XXXV,  12  ceu  nidum  aliquem  su- 
bolis par  iter    ostendat.     XXXIII,   52  iam   reynaverat   in    Colchis   Saulaces    Aeetae 

formis  scatente  leguntur:  Censores  populi  aevitates,  suboles,  fa- 
miUas  pecuniasque  cemento.  His  igitur  locis  pluralis  negari  non 
potest,  sed  habet  suam  et  manifestam  interpretationem  ;  nani 
quum  suboles  universali  notione  comprehenclat  omnia,  quae 
in  genere  aliquo  subolescunt,  cuncta  generis  alicuius  individua 
certo  tempore  genita,  consentaneum  est,  pluralem  numerum 
poni  non  posse  nisi  si  signilicentur  plurium  generimi  suboles 
eodem  tempore  genitae  aut  eiusdem  generis  suboles  diversis 
temporibus  genitae  et  post  certa  temporum  intervalla  naturali 
processu  renovatae.  Hoc  Ciceronis  loco,  illud  Columellae  lo- 
cis cernitur.  Sunt  igitur  suboles  idem  quod  nos  „Generatio- 
nenu  dicere  solemus.  Iam  vero  haec  interpretatio  num  con- 
venit  nostro  loco?  Sermo  est  de  apium  imperatoribus  seu  re- 
gibus futuris,  quorum  partus  prohibetur,  si  tuberculum,  quo 
regiae  eorum  eminent,  exprimatur.  Sed  hoc  si  accidat,  non 
plures,  non  posteriores  quoque  suboles  pereunt,  sed  una  subo- 
les perit,  quae  est  eorum  regum,  in  quorum  cellis  illud  accidit. 
Itaque  pluralis  numerus  non  cadit  in  hunc  locum. 

Quid  igitur?  Vidimus  vocem  suboles  et  codicis  M  auctori- 
tate  et  Pliniana  loquendi  consuetudine  in  suspicionem  vocari 
eandemque  sine  sententiae  damno  posse  exulare:  quare  num 
dubitabimus,  quin  ea  profecta  sit  ab  interpolatore,  qui  suboles 
inserto  orationis  perspicuitati  consulere  sibi  videretur? 

Eadem  de  causa  in  suspicionem  mihi  venit  XII,  5,  ubi 
Plinius  vulgo  traditur  scripsisse:  Gallias  liane  primum  habuisse 
causam  superfundendi  se  llallae,  quod  Helico  ex  Helvetiis  civis 
earum,  fabrilem  ob  artern  Romae  corri moratus,  fi curri  sic  e ara  et  uv arri 
oleique  ac  vini  promissa  remeans  secum  tulisset.  A  quibus  discre- 
pat  cod.  M,  in  quo  deest  civis,  nec  videtur  mihi  hoc  verbum 
a  librario  festinante  neglectum  esse,  sed  postea  id  in  oratio- 
nem  illatum  esse  credibilius  est  propterea  quod  eius  absentia 
non  modo  tol erari  potest,  veruni  etiam  pianissime  convenit 
Pliniano  dicendi  generi.  Primum  enim  quo  referamus  earum, 
quod  Galliarum  loco  est?    Ad  civis?    At  „  civis  Galliarum"  dici 


subolis,  id  quod  Sillig.  genetiviun  partitivum  habet  provocans  ad  IV,  112  ubj 
similiter  legitur:  Graecorum  subolis  omnia.  XVII,  65  paucorurn  in  hoc  genere 
rami  parcunt  suboli.  XVIII,  38  praeterquam  subole.  XI,  75  subinde  renovatur 
mullitudo  subole.  XVII,  65  pullulante  subole  densa.  XIII,  59  sucum  auferente 
subole. 

nequit,  quia  Galli  omnes  non  una  continebantur  civitate,  sed 
universa  Gallia  in  complures  partes  divisa  erat  —  unde  etiani 
pluralis  „Galliaeu  a  Plinio  positus  est,  ut  recte  animadvertit 
Urlichsius  —  et  singulae  eius  nationes,  quae  lingua,  institutis, 
legibus  inter  se  differebant  (cfr.  Caes.  B.  G.  I.  1),  plures  civi- 
tates  complectebantur;  poterat  igitur  Helico  fortasse  civis  Hel- 
vetius  appellari,  Galliarum  civis  appellali  non  poterat.  Hoc 
autem  voluit  Plinius  sine  dubio  designare,  Helvetios,  quorum 
civis  Helico  erat,  partem  sive  nationem  Gallorum  esse,  unde 
mecum  collegeris,  earum  recte  cum  Hehetiis  coni  ungi  ita,  ut 
genetivo  indicetur  Helvetios  Galliarum  esse  sive  ad  Gallias 
pertinere;  est  igitur  genetivus  partis,  quem  necesse  non  est 
in  ellipseon  numero  habeas  cum  Grasbergero  p.  1 1  vocabulum 
aliquod  omissum  cogitatione  supplente:  cf.  Bernhardy.  Paralip. 
synt.  Graec.  p.  63  i^g  'Avuxrjg  ig  OIvótjv  Polyb.  IV,  57,  5. 
eìg  2zXlaGiav  Ti\g  sJaxoovixìjg  Polyaen.  Ili,  11,  6.  Exstat  autem  is 
usus  —  ut  taceam  Caesaris  illud  Luletia  Parisiorum  vel  B.  G. 
I,  10,  5  fines  Vocontiorurn  ulterioris  promnciae,  ubi  Held.  com- 
plura  eius  generis  exempla  ex  Xenophonte  attulit  —  in  natu- 
rali historia  sat  multis  exemplis,  ut  XII,  109  Ascalone  ludaeae. 
XVIII.  201  (Hesiodus)  scribebat  in  Boeotia  Helladis.  XVI,  71 
in  Olympo  Macedoniae.  XV,  15  Decapali  Syriae.  ib.  18  circa 
Emeritam  Lusitaniae.  XXI,  19  Cartilagine  Hispaniae,  et  alia  ex- 
empia  praebet  Grasb.  1.  1.  Altera  est  quaestio,  unde  pendeat 
ex  Hehetiis.  Ut  paucis  dicam,  milii  videtur  simpliciter  cum 
Hel/conis  nomine  coniungendum  esse,  de  qua  ratione  nemo 
mecum  luctabitur,  qui  locos  consideraverit  quales  sunt  Cicer. 
Brut.  46,  169  Acque  eliarn  a  pad  soc'os  et  Lathws  oratores  ha  b  iti 
sunt  Q.  Vettius  Vettianus  e  Marsìs ,  quem  ipse  cornaci.  Plin.  Vili, 
54  pastovis  e  Gaetitlix.  VII,  53  Vibius  quidam  e  plebe.  VIII^ 
158  Ce/itarelum  e  Galaiis.  XXXV,  20  Turpilium  equitem  Rarità- 
mirri  e  Venetia  vostrae  aetatis ,  in  quibus  omnibus  hominum  ori- 
gines  praepositione  ex  simili  modo  significai! tur;  cfr.  Grasb. 
p.  65.  Quae  si  recte  disputata  sunt,  quid  faciamus  vocabulo 
civis?  Non  reperies,  quo  referas:  nimirum  otiosum  est  et 
redundans,  quumque  eirepugnetauctoritas  co  di  cis  prestantissimi, 
non  clubitabimus  eicere  advenam  legitimae  rationis  expertem. 
XII,  35,  ubi  Ianus  cum  Silligio  edidit:  Arbor  nigra  est 
(est  nigra,  a  d),  magnitudine  oleae,  folio  roboris  cet.,  nec  minus 
XII,  61  praecipua  autem  gratia  est  mammoso  cum  M  delenda  vi- 

detur  copula  est,  qua  facillime  carere  possumus  apud  Plinium, 
qui  in  quavis  fere  pagella  eiusmodi  ellipsis  multa  prodidit 
exempla:  quorum  placet  proferre  aliquot  forte  obvia,  veluti 
XIII,  104  magnitudo  ei  (est),  qune  pira  (est).  XI,  25  mira  (est) 
observatio  operis.  ibid.  mira  (est)  mundi tia.  IX,  28  nec  modus 
exemplorum  (est),  ibid.  126  rcliqnom  corpus  sterile  (est).  Cfr. 
Grasberg.  p.  11  sq.  Sillig.  ad  XXXVn,  70.  Peto.  p.  54.  Atque 
ut  est  ita  etiam  infìnitivus  esse  saepe  omittitur-  vide  notam  28: 
quapropter  obsequendum  est  auctoritati  librorum  MR,  qui 
XIII,  21  exhibent:  in  M.  Ciceronis  monumenti^  invenitur  unguenta 
graliora  qune  ferrarli  quam  quae  crocimi  sapiant ,  ubiincertum 
quos  codices  secuti  Silligius  et  Ianus  esse  post  gratiora  in- 
seruerunt. 

Item  subditicio  additamento  laborant  verba  malore  etiam- 
num  miraculo,  quod  tot  infossi  duraverunt17)  annis ,  quae  leguntur 
XIII,  85.  Hoc  loco  M  non  exhibet  verba  tot  .  .  annis  atque 
etiam  cod.  R  tot,  cod.  d  annis  omisisse  Sillig.  adnotavit;  sed  vi- 
dentur  mihi  hoc  loco  collationes  eius  mancae  esse  et  incertae 
ac  fortasse  utrumque  verbum  in  utroque  codice  deest.  Hacc 
autem  verba  ab  interpolatore  addita  esse,  pronum  est  suspi- 
cari;  etenim  quominus  casu  ea  omissa  esse  arbitremur,  vel 
id  obstat,  quod  verborum  collocatione  separata  sunt  et  diver- 
sam  sedem  obtinent,  ita  ut  bis  aberrasse  librariorum  oculos 
putandum  esset.  Praeterea  sententiarum  quoque  natura  et 
connexus  aperte  declarat,  ea  non  adeo  necessaria  esse,  ut  si 
abessent  iacturam  sentiremus;  Plinius  enim  Cassio  Hemina 
auctore  narrat,  Cn.  Terentium  scribam  agrum  suum  in  Iani- 
culo  repastinantem  effodisse  arcam,  in  qua  Numa  rex  situs 
fuisset  et  libri  eius  chartacei  reperti  essent:  hos  igitur  libros 
eo  tempore,  quo  inventi  essent,  annos  DXXXV  duravisse. 
Qua  in  re  duabus  causis  Plinii  admiratio  movetur:  primum 
enim  mirabile   videri  debet,   quod  libri  per   tantum  temporis 


lr)  A  Silligio  et  Iano,  qui  coniunctivum  duraverint  scripserunt  MRar 
secuti,  recessi  praeferens  indicativum,  qui  est  in  d  §  y.  Namque  Plinius 
postquam  ea  quae  Cassius  Hemina  de  Numae  libris  in  agro  effosso  repertis 
prodidit,  oratione  obliqua  narravit,  illa  verba  suam  ut  declararet  admi- 
rationem  apposuit,  non  autem  Heminae  narrationem  continuavit,  unde  se- 
quitur,  non  posse  ea  verba  coniunctivo  posito  ad  orationem  obliquam  ad- 
stringi. 

spatium  integri  manserunt,  deinde  vero  etiam  18)  maius  est 
miraculum,  quod  infossi  duraverunt,  quoniam  charta  terrae 
humore  facile  depravali  et  deieri  solet.  Perspicuum  igitur  est, 
in  voce  infossi  omnem  vini  et  nervum  sententiae  constare,  in 
tot  annis  non  item;  haec  altera  autem  admirationis  causa  quum 
iis  verbis  describatur,  de  qiiibus  agimus,  verba  attrectata  nullo 
sententiae  incommodo  expungi  possunt  nec  vereor,  ne  cum 
codice  M  ea  damnans  audacius  agere  videar. 

Etiam  graviore  interpolatione  affecta  sunt,  quae  XIII,  90 
in  omnibus  fere  editionibus  exstant  sic  conformata:  Aethiopia 
Aegypto  contermina  insignis  arbores  non  fere  habet  praeter  lanife- 
ras3  quartini  natura  in  descriptione  Indorum  atque  Arabiae  dieta 
est.  In  liac  textus  forma,  cui  nullus  optimorum  codicum  favet, 
criticorum  nemo,  quod  sciam,  adhuc  offendit;  ac  quod  Silligius 
vulgatam  scripturam  non  deseruit,  potest  excusabile  videri, 
quoniam  codices  a  d  omiserunt  quidem  natura  in  descriptione, 
sed  certam  emendai! di  viain  non  monstrant,  at  quod  Ianus 
quoque,  cui  rescripti  codicis  M  usus  patuit,  hunc  locum  tan- 
quam  integrum  servavit  nec  quidquam  mutavit  aliud  nisi  lani- 
feras,  prò  quo  ex  M  recte  Uniferas  substituit,  id  vehementer 
mirandum  est.  Ac  primum  quidem  liniferam,  quod  M  exhibet, 
scribendum  esse,  evidenter  demonstrant  verba:  propior  tamen 
huic  natura  lanae,  quae  dieta  esse  non  possent,  si  arbor  ea, 
de  qua  Plinius  loquitur,  lanigera  esset;  praeterea  eo  loco,  ad 
quem  respicit  (XII,  38.  39),  de  arboribus  sermo  est  „ex  quibus 
vestis  pretioso  linteo  faciunt"  ibidemque  legitur:  „Iuba 
circa  fruticem  lanugines  esse  tradit  linteaque  ea  Indicis 
praestantiora. "  Deinde  vero  enunciatio  relativa,  quae  huic 
verbo  adnexa  est,  piane  deformata  est  ab  interpolatore,  qui 
Plinium  dicentem  faciat,  liniferarum  arborum  naturam  in  de- 
scriptione Indorum  atque  Arabiae  dictam  esse.  At  hoc  verum 
non  est;  nam  in  libris  quinto  et  sexto,  in  quibus  Indorum  at- 
que Arabiae  terrae  et  gentes  describuntur,  illarum  arborum 
mentio  inicitur  nulla.  Quamobrem  verba,  ut  vulgata  sunt, 
non  possunt  recte  se  habere,  sed  manifestum  est,  verbis  natura 
in    descriptione ,      quae    communi    codicum    M  a  d    testimonio 


,e)  Plinius  1.  1.  usurpavit  etiamnum,  quae  particula  comparativo  adiuncta 
idem  vai  et  quod  etiam,  ut  XI,  255.     XIII,  76.     XIV,  44. 

damnantur,  resectis  locum  restituendum  esse,  qualis  in  codice 
rescripto  nobis  servatus  est:  praeter  Uniferam,  qualis  Indorum 
atque  Arabiae  dieta  est.  Quae  equidem  sic  intellego,  ut  verbo 
esse,  quod  ubi  ex  verbis  „dici,  narrari,  tradì,  putari,  intellegi" 
et  similibus  aptum  est,  saepe  a  Plinio  omittitur  l9),  tacite 
suppleto  Indorum  atque  Arabiae  prò  genetivis  possessionis  ac- 
cipiam,  quibus  eam  arborem  harum  gentium  propriam  et  pe- 
culiarem  esse  indicetur.  In  his  omnia  egregie  inter  se  con- 
cinunt  et  dilucide  designatur  locus  ille,  quem  iam  supra  ap- 
posui,  nani  XII,  38.  39  de  arboribus  liniferis  Indiae  et  Arabiae  a 
Plinio  expositum  est. 

Duo  sunt  loci,  quos  corruptos  non  haberem  et  cum  edito- 
ribus  intactos  relinquerem ,  nisi  cod.  M  verba  quaedem  eici 
iuberet;  nempe  XIII.  107  Est  autem  eodem  nomine  et  herba  et  in 
Aegypto  caulis  in  p a lustri uni  genere;  recedentibus  enim  aquis  J\ili 
riguis  provenit  similis  fabae  caule  foliisque  densa  congerie  stipatis, 
brevioribus  tantum  gracilioribusque ,  [cui]  fructus  in  capite  papaveri 
similis  incisuris  omnique  alio  modo;  intus  grana  ceti  milium  et 
XIII,  HO  Radicem  lotos  \1iaec]  habet  mali  cotonei  magnitudine 
verba  uncis  inclusa  in  M  desunt  et  insuper  haec,  quod  altero 
loco  fertur,  etiam  a  STd  omissum  est.  Iam  nihil  sane  in  his 
verbis  inest  offensionis  et  potest  casu  factum  esse,  ut  interci- 
derent,  at  non  quaeritur,  possintne  ea  verba  scripta  ferri,  sed 
potius  possintne  omissa  ferri,  nani  codice  M  crisis  tanquam 
fundamento  inniti  debet  eiusque  scripturam,  ubicumque  fieri 
potest,  strenue  tueamur  necesse  est,  et  recte  contra  Ianum 
monuit  Fels.  p.  25:  „Verum  eninivero  quid  tandem  fidei  au- 
ctoritatisque  illorum  (deteriorum)  codicum  testimonio  adrogabi- 
mus  adversus  eum  codicem,  quem  alioqui  lectionum  prae- 
stantia  magnopere  eos  vincere  cognovimus?  An  mirabimur, 
inter  tot  mutationes  passim  etiam  tales  inveniri,  quae  facili 
adridere  possint?u  Itaque  quum  certis  argumentis  evinci  ne- 
queat,  illa  verba  ad  sententiam  piane  necessaria  esse,  addita 
ea  esse  putabimus  a  librario,  qui  orationis  membra  apte  con- 
iungere  sibi  visus  est. 


19)  Exenipli  causa  vide  XI,  247  Ungues  clauaulae  nervorum  summae  (esse) 
existimantur.  XVI,  234  Vita  arborum  quarundam  inmensa  (esse)  credi  potest. 
X,  3  (Phoenix)  aquilae  narratur  magnitudine  (esse)  Cfr.  Grasb.  pp.  12.  13. 

XIII,  118  in  descriptione  arboris,  qnae  euonymos  vocatur, 
legimus  feri  siliquas ,  sesumae  simifis ;  sic  enim  adhuc  ab  omni- 
bus editoribus  vulgatum  est,  prò  quo  quum  M  praebeat  ferf 
siliquas  sesames,  oritur  quaestio,  sitne  similis  interpolatone  na- 
timi. Et  profecto  si  hoc  vocabulum  scribae  errore  praetermis- 
sum  esset,  mirum  foret  nec  cum  Pliniana  consuetudine  con- 
sentaneum,  quod  adiectivum  similis  regeret  genetivum,  quam- 
quam de  similitudine  externae  formae  sive  speciei  agitur:  nam 
in  hac  re  Plinius  cum  ceteris  scriptoribus  dativum  p onere  con- 
suevit:  XXVII,  94  folium  .  .  aneso  simile.  128  Radix  costo 
niyro  similis.  115  harundhii  tener ae  similis;  cfr.  ibid.  113,  121, 
125,  138;  sic  etiam  XIII,  18  non  absimilis  Puniate  arbori.  XXVII, 
26  asryron  non  absimiìe  est  hyperico.  Genetivi  exemplum  mihi 
innotuit  nullum  praeter  XXXIV,  149,  ubi  Sillig.  et  Ianus  ex 
BVRd  scripserunt:  (ferrum)  aceto  aul  a  fumine  inlitum  fit  aeris 
simile^  sed  fieri  facile  potuit,  ut  genetivus  nasceretur  ex  ditto- 
graphia  literae  s  (dativum  acri  habent  h/?/),  quemadmodum 
Ianus  XII,  58,  ubi  in  M  est  radicis  simile,  recte  cum  RT  po- 
suit  radici.  Vili,  155  (Caesaris  equus  traditur)  similes  hominis 
pedes  priores  Imbuisse  huc  non  pertinet,  sed  sic  videtur  recte 
explicari,  ut  breviter  dictum  sit  prò  „similes  hominis  pedibus." 
Alia  exempla  dativi  leguntur  infra  in  cap.II,  not.  ad  XIII,  116.  Hoc 
igitur  obstat  ei,  qui  similis  tu  eri  volet,  nisi  forte  putamus,  literam 
.?,  qua  terminatur  sesames,  inde  ab  initio  vocis  similis  avulsam  ad- 
haesisse  dativo  sesame  minus  recte  scripto  prò  sesamae.  At 
haec  ratio  ut  nimis  artificiosa  est,  ita  caret  probabilitate ,  ac 
multo  est  credibilius,  Plinium  scripsisse  siliqua*  sesames }  quod 
satis  aptam  habet  interpretationem,  quum  breviter  dictum  sit 
prò  siliquis  talibus,  quales  sesame  fert.  Sic  piene  dictum  est 
XXVII,  93  Idaeae  herbue  folla  sunt  quae  oxymyrsines 3  sed  illa 
breviloquentia  quum  mirabilis  videri  non  possit,  tum  saepius 
a  Plinio  usurpata  est,  velut  XIII,  117  folio  più.  124  thapsia  .  . 
foliis  feniculi.  XXII,  53  Genera  (anthemidis)  trio  flore  tantum 
distanl,  palrnum  non  excedentia ,  par  vis  fior ibus  rutae  cet.  XXVII, 
28  Ambrosia  .  .  foliis  rutae  circa  imam  caulem.  XXVI,  72  Rapha- 
nos  agria  iuncos  duos  tris  sparyit  in  terra  rubentis,  foliis  rutae, 
radix  cepae,  sed  ampliar.  XXVII,  93  Hypecoon  in  segetibus  nasci- 
tur  foliis  rutae.  XXVI,  85  Hypericon  .  .  oleraceo  frutice,  tenui, 
cubitali,  rnbente ,  folio  rutae.  XXVII,  126  Polyrrizon  folia  habet 
rnyrti.     ib.    113    Polygonum    .  .    foliis   rutae,    similis  gr amini.      116 

Inde  quoque  spissandi  natura,  sapor  mali  colonei.  115  Tertiurn 
genus  uno  caule,  densis  geniculis  et  in  se  infarctis^  foìils  autem 
picene.  118  Pancratium  ..  foliis  albi  UH,  radice  bulbi  magni. 
119  PepUs  .  .  ex  una  radice  tenui  fr ittica t  foliis  rutae  et  multis 
locis  aliis;  cfr.  121  bis.  126.  131.  133.  138  ter.  Addo  etiam 
locos,  quos  Ianus  in  Iahnii  armai,  tom.  83,  p.  285  significavit  : 
Vili,  95  hippopotamiis  .  unguiis  binis  quales  bubus,  dorso  equi 
el  iuba  et  hinnitu.  XIII,  60  pomum  .  inclusimi  amygdalae  pitta 
mine.  Quae  quum  ita  sint,  mihi  persuasimi  est,  similis  addita- 
mentum  esse  semidocti  librarii,  qui  quum  genetivi  rationem 
non  intellegeret,  orationi  claudicanti  succurrendum  esse  pu- 
taret. 

Quae  XIV,  5  vulgo  leguntur:  postquarn  senator  censu  legi 
coeptus,  magistratum  ducemque  nihil  magis  exornare  quam  census 
cet.,  per  se  spectata  nec  falsa  nec  perversa  sunt,  sed  quum 
M  magis  non  praebeat,  consultius  arbitror  cum  Felsio,  qui 
hanc  vocem  apte  e  dittographia  verbi  magistrati! s  repetiit  (p. 
27),  magis  expungere  ,  praesertim  quum  omisso  hoc  adverbio 
Plinii  in  reprehendendo  gravitas  augeatur  et  verba  illa  maiore 
cum  acrimonia  dieta  sint  et  indignatione. 

XIV,  64  vulgata  lectio,  quam  post  Silligium  etiam  Ianus 
retinuit,  est  haec:  Ad  tertiam  palmarn  venere  Albana  (vina)  urbi 
vicina ,  praedulcia  oc  rara  in  austero.  Haec  recte  se  habent 
omnia  exceptis  verbis  urbi  vicina,  quae  quum  in  M  desint, 
interpolatori  tribuenda  erunt.  Nec  vero  iusta  vacant  suspi- 
cione; quonam  enim  Consilio  censes  ea  vinis  Albanis  addita 
esse?  Vina  Albana  inde  nomen  traxerunt,  quod  in  agro  Al- 
bano, qui  in  Latii  finibus  situs  erat,  crescebant;  alia  autem 
vini  genera  hoc  nomen  non  habebant,  nam  Albania,  quae  in 
ora  Caspii  maris  erat  (cfr.  VI,  36  sq.) ,  vinum  non  procreabat, 
certe  id  a  Plinio  nullo  loco  commemoratimi  est.  Quare  quum 
verendum  non  esset,  ne  diversa  vinorum  Albanorum  genera 
inter  se  permutarentur,  quid  causae  Plinio  esse  poterat,  ut 
additamento  ilio  vina  Albana  accuratius  denotaret?  Praeterea 
neque  supra  (XIV,  25  et  30)  neque  infra  (XXIII,  30  et  35), 
quibus  locis  Albani  vini  mentio  fit,  Plinius  simili  locutione 
usus  est,  qua  permutatio  praecaveretur,  quamquam  si  primo 
loco,  in  quo  illud  vinum  commemoratur,  ea  verba  adiecta 
essent,  nemo  haberet  cur  miraretur.  Cur  igitur  Plinius  ea 
vina,   de   quibus  iam  antea  exposuit  et  quae  propter   ipsam 

vicinitatem  Romanis  —  a  Romanis  autem  legi  voluit  natura- 
lem  historiam  —  sine  dubio  notissima  essent,  tali  significa- 
tione  affecisset?  Sed  ut  Plinium  illa  verba  non  decent,  ita 
cadunt  in  interpolatorem ,  qui  et  doctrinae  suae  specimen  ali- 
quod  edere  et  legentium  commodo  prospicere  vellet. 

XIV,  135  Silligius  sic  edidit:  Aperire  (scil.  dolia,  quibus 
vinum  conditur)  vetant  nisl  sereno  die,  vetant  austro  flanle  lunave 
piena.  In  his  molesta  offendit  tautologia,  nam  quum  dolia 
aperiri  iam  in  universum  vetitum  sit  una  dierum  serenorum 
exceptione,  quid  opus  est  singillatim  adicere  etiam  austrum 
flantem  et  lunam  plenam,  quae  quidem  iis,  quae  antecedunt, 
comprehenduntur?  Quam  offensionem  iure  removit  Ianus,  qui 
cum  M  alterum  illud  vetant  damnans  scripsit:  nisi  sereno  die, 
austro  flante  lunave  piena.  Sed  nondum  piane  emendatus  est 
locus,  in  quo  ille  immerito  servavit  ve  particulam  encliticam 
a  M  omissam,  quam  non  video  cur  contra  optimi  codicis  au- 
ctoritatem  retineamus  necesse  sit.  Quam  si  delemus ,  trimembre 
prodit  asyndeton,  quod  tantum  abest  ut  displiceat,  ut  a  Pli- 
niana  oratione  non  videatur  alienum  esse.  Etenim  continuo 
in  paragrapho  insequenti,  ubi  de  eodem  argumento  exponit, 
simili  modo  dixit:  Campaniae  nobilissima  (vina)  exposita  sub 
divo  in  cadis  verberari  sole,  luna,  imbre,  ventis  aptissimum 
videtur.  XV,  31  E  litio  et  alibi  fit  sub  divo,  sole,  luna,  pruina 
maceratum.  Vili,  30  Hoc  iis  (elephantis)  prò  cauda ,  iuba, 
villo  est.  Quia  etiam  duo  nomina  saepe  àavvèstwq  enumerat, 
id  quod  multis  exemplis  comprobavit  Fels.  p.  28,  ut  III,  60 
his  iunguntur  Falerni,  Calmi.  XI,  212  quaedam  non  pinguescunt, 
ut  lepus ,  perdix-     XV,  27  est  enirn  brevis  fruticosa. 

Nondum  constat  mihi  iudicium  de  XV,  62  :  deputari  statini 
poma  ac  vitis  ...  praecipiunt  .  .  caelo  sereno  aut  siccis  a  ventis, 
ubi  M  omittit  a  praepositionem,  quam  Silligius  et  Ianus  ex  da 
receperunt;  quamquam  enim  a,  quod  quomodo  natum  sit  non 
habet  satis  commodum  explicatum,  aptam  praebet  sententiam, 
quum  idem  ac  „post"  valeat  (cfr.  Sillig.  ad  XX^V,  198.  Gras- 
berg.  p.  64),  tamen  non  est  cur  ablativos  absolutos  siccis  ventis 
respuamus,  in  quibus,  si  ab  omnibus  codicibus  traditi  essent, 
nemo  sane  offenderet.  Premere  nolo  insolentem  praepositionis 
collocationem ,  quacum  quod  conferam  unum  in  promptu  habeo 
exemplum  XIII,  61  confessa  propter  experimenta ,  nam  XIV,  98 
multis  ante  saeculis  huc  non  pertinet;    sed  ut  scriptores  Caesa- 

rum  aequales  poetarum  exemplum  imitati  multa  in  tralaticia 
et  usitata  verborum  collocation  e  novaverunt,  —  de  Tacito  vide 
Nipp.  ad.  Ann.  Ili,  74,  10;  cfr.  Lucret.  VI,  1157  limine  in  ipso, 
ib.  1160  noctem  per  saepe  diemque.  1210  manibits  sine  pedibus- 
qUe  —  sic  etiam  Plinius  praepositionem  nomini  apto  saepe 
postposuit,  ut  XXXV,  77  omnia  ante.  XIII,  65  pomum  propter 
et  similiter  II,  154.  XI,  78.  X,  115.  XXXIV,  40.  Cfr.  Opitz. 
P.  15*0). 

Nec  minus  dubitanter  adscribo  eiusdem  libri  verba  statini 
insequentia  (§  63):  Quidam  sic  cum  palmite  in  (jypso  condunt 
eapitUms  eins  scillne  infixis  utrimque,  alii  etiam  vina  habentibus 
dofiis,  dum  ne  continrjant  ea  uvae.     Sic  Ianus  cum   Silligio:    sed 


20)  Liceat  milii  etiam  alia  eiusdem  generis  hic  adicere,  quoniam  faciunt  ad 
describendam  Plinianain  elocutionem.  Etiam  adverbinm  multo,  quod  prae- 
cedere  solet,  postponitur  interdum:  II,  31  ante  multo.  VII,  186  ante  non  multo. 
XVIII,  41  largiores  multo.  Similiter  legitur  XIV,  104  inox  paulo.  XI,  254  sed  mi- 
nores  paulo.  XVI,  53  crassior  iam.  XIII,  31  herbisque  etiam.  XIV,  44  Caionum  ìlle 
primus,  triumpho  et  censura  .  .  insignis,  magis  tamen  ctiamnum  ciarliate  literarum  cet. 
XXXII,  19 quod  magis  miremur  etiam,  ut  recte  Ianus  distinxit.  Vili, 5  lecticis  etiam, 
7  ossa  etiam.  In  primis  vero  Plinius  in  aliquot  particularum  collocatione  ab 
usu  priorum  solet  recedere,  sicuti  XIII,  97  dixit:  Magna  veruni  post  has 
grafia  cet.,  ubi  haec  veruni  particulae  collocatio  codice  M  confirmatur,  eo- 
demque  modo  XVIII,  16  et  162  verum  secundum  locum  obtinet,  quos  tamen 
locos  Grasberg.  p.  116  suspectos  habet.  Invicem  XXII,  18  vero  ab  inilio 
sententiae  invenitur,  nisi  Grasbergero  suffragandum  erit  verum  suspicanti. 
Itaque,  quod  semper  alioqui  primam  sedem  tenet,  secundo  loco  positum  est 
XIII,  61.  100 ,  quin  etiam  quarto  loco  legitur  XVIII,  43  Omnium  sententiis 
absolufus  itaque  est.  Cfr.  Senec.  Nat.  Qu.  VI,  27,  3  crassa  itaque  et  gravi  cali- 
gine cet.  Petron.  Sat.  11  (Buech.)  risu  itaque  plausuque  cellulam  implevit.  Maxime 
vero  memorabile  videtur,  quod  namque  particula  multo  saepius  secundum 
quam  primam  enunciationis  locum  obtinet',  in  initio  locatum  inveni  II,  80. 
XVII,  144.  IX,  115  et  paucis  aliis,  sed  in  altero  loco  legitur  III,  17  is  nam- 
que. complexam  eum  porticum  cet.  Ili,  144.  Vili,  12.  15.  96.  122.  XIII,  84. 
XV,  40.  101.  120.  XVI,  202.  XVII,  96.  262.  XVIII,  120.  216.  284.  XXI, 
26.  XXV,  8.  XXVI,  3.  li.  XXXIV,  146.  XXXV,  90.  109.  XXXVI,  1.  48. 
120.  127.  XXXVII,  199.  Cfr.  Urlichs.  Chrest.  Plin.  p.  215  ad  XVI,  202. 
Semel  tertio  loco  fertur:  XVIII,  126  Ante  omnia  namque  cunciis  animalibus 
nascuntur.  Eundem  usum,  quem  Reisig.  Schol.  lat.  §  268  p.  463  solis  poetis 
vindicavit,  etiam  Tacitus  adhibuit  Dial.  de  or.  19  vidit  namque  ..  Ann.  I. 
5  acribus  namque  .  . .  Eiusdem  generis  est,  quod  Plinius  dixit  XVII,  193  id 
etenim  uvas  supplantat.  Quippe  particulae  causali  modo  primam,  modo  alte- 
rane sedem  in  enunciatione  concessitj  illius  usus  39.  huius  24  exempla  mihi 
praesto  sunt. 

quod  rìedit  in  gypso.  parvam  id  habet  fìdeni,  quum  Ma  ipso, 
d  gypso>  exhibeant.  Iam  ut  gypso  recte  positum  sit,  tamen  in 
praepositio  oinittenda  est,  quae  nullius  libri  testimonio  com- 
mendetur  et  in  verbo  condere  non  requiratur,  id  quod  vel  haec 
ipsa  verba  docent,  in  quibus  doìiis  ablativus  legitur;  nani  tri- 
plicem  habet  condeve  apud  Plinium  constructionem:  primum 
iungitur  cum  in  praepositione  accusativum  regente,  ut  XIII, 
48  in  cados  conditur:  XII,  132.  XIV,  105,  cui  structurae  ibi 
maxime  locus  est,  ubi  simul  movendi  actio  indicatur,  ut  Vili, 
133  (irenacei)  mutationern  aquilonis  in  au.strum  condentes  se  in 
cubile  praesagiunt:  deinde  ponitur  in  cum  ablativo,  ut  XV, 
21  olivas  condì  optime  .  .  vel  virides  in  murici  vel  fractas  in  len- 
tisco ;  denique  solo  ablativo  construitur,  ut  XIII,  99  virides 
terra  condunt  barbari;  106  doliis  condi;  ib.  19.  XIV,  132.  Sed 
de  ipsa  voce  gypso  dubito,  num  tolerari  queat.  Scilicet  res 
ipsa  satis  mira  videtur  et  veri  dissimilis;  an  re  vera  fìt  vel 
umquam  factum  est,  ut  gypso  condantur  u\ae?  Praeterea 
qua  ratione  explicabimus  sic?  Quo  nonne  aperte  indicatur 
ille  condendi  modus,  qui  verbis  antecedentibus  ita  est  descriptus, 
ut  „uvas  cum  malleolo  sarmenti  duro  in  dolio  picato  recenti 
suspendi  excluso  omni  austro  operculo  et  gypso"  praecipiatur? 
Quamobrem  si  ex  Ma  ipso  restituamus,  haec  prodeat  senten- 
tia,  quosdam  in  tali  dolio  uvas  cum  palmite  ipso  condere  ca- 
pitibus  eius  scillae  infìxis  utrimque;  quae  quidem  habeatne  ali- 
quam  probabilitatem  viderint  K,henani  et  qui  vinorum  servan- 
dorum  me  sint  experientiores. 

XV,  29  ubi  Silligius  et  Ianus  non  recesserunt  a  scriptura 
vulgata,  quae  haec  est:  Et  oenanthinum  fit  de  ipsa  oenanthe,  ut 
dictum  est  in  unguentis,  M  et  a  non  praebent  ut,  quod  a  quo  li- 
bro traditum  sit  Silligius  non  adnotavit;  et  pluribus  profecto 
causis  in  interpol ationis  suspicionem  adducitur.  Ac  primum 
Plinianae  orationi  non  convemt  de  praepositio  verbo  fieri  sic 
adiuncta,  ut  origo  alicuius  rei  designetur,  nani  quod  Silligius 
§  30  incertum  unde  recepiti  fit  et  de  aspalatho 9  secundum 
M  a  T  d  a  Iano  recte  ex  prò  de  subsitutum  est  et  XIV,  107,  ubi 
Silligius  olii  de  calamo,  M  alibi  calamo  habet,  aut  scribendum 
est:  alibi  e  calamo,  quia  propter  e  literam  e  praepositio  facile 
intercidere  poterat  aut  codici  M  obediendum  est,  quum  etiam 
nudus  ablativus  a  Plinio  ponatur  ad  originem  vel  materiam  rei 
significandam:     XIII,   55  pelles  candidae    conficìuntur  iis  ;     cfr. 

Sillig.  ad  XXXV,  48.  Longe  frequentissiuius  vero  est  ex  prae- 
positionis  usus,  ut  apparet  ex  multis  exemplis,  quae  vel  in 
proximis  paragraphis  facile  est  colligere:  §  24  quae  ex  arbo- 
ribus  fiunt;  ex  oleastro;  ex  chameìaea.  25  fit  et  e  cici.  26  fit  et 
e  lauru.  28  fit  et  e  citro  ;  e  glande  Aegyptia  ut  fieret;  Indi  ex 
castaneis  facere  dieuntur.  31  E  l'ilio  .  .  fit;  e  pie  e  fit  Alia 
documenta  creberrima  sunt  XIV,  §§  98  —  114.  Alterum  incom- 
modum  est,  quod  ipsa  ratione  caret,  neque  enini  est,  cui 
oenanthe  hoc  pronomine  opponatur.  Denique  ilio  loco  un- 
guentorum  descriptionis ,  ad  quem  Plinius  legentes  ablegat,  non 
de  oenanthino,  cuius  nulla  ibi  mentio  fit,  sed  de  oenanthe 
dictum  est.  Unde  consequitur,  ut  cum  Ma  deleto  ut  totus  lo- 
cus  interpunctione  2)  sic  distinguendus  sit:  Et  oenanthinum 
fit;  de  ipsa  oenanthe  dictum  est  unguenti s.  In  hac  enim  oratio- 
nis  conformatione  de  aptum  usum  habet  atque  intellectum,  et 
ipsa  pronomini  sua  ratio  constat,  quum  oenanthino  opposita 
sit  oenanthe,  nec  repugnat  locus  a  Plinio   laudatus. 

XV,  5  Ianus  cum  Silligio  edidit:     (oleum)  primum   omnium 


21)  Quoniam  hoc  loco  mutanda  erat  interpungendi  ratio,  duorum  Io- 
rum  sponte  admoneor  ab  editoribus  ruinus  recte  distinctorum,  quos  breviter 
hic  adnotare  placet.  XV.  15,  ubi  Plinius  dicit:  nec  magnitudine  (olivarum) 
copiam  ohi  constare,  indicio  sint  quae  regine  vocantur  .  .  grandissimae,  alioqui 
minumo  suco,  non  recte  factum  puto,  quod  Ianus  alioqui  divulsit  a  grandissimae 
adiectivo,  sed  arte  ea  colliganda  sunt,  quod  alioqui  concessivam  aliquam 
vim  habet  et  tota  sententia  circumlocutione  sic  explicanda  est:  olivae  regiae, 
quae  alioqui  grandissimae  sunt  sive  quamquam  grandissimae  sunt,  minumo 
tamen  sunt  suco.  Quapropter  post  alioqui  comma  ponere  malim,  praesertim 
quum  verborum  collocatio  inusitata  non  sit,  nam  simili  modo  alioqui  adie- 
ctivo suo  postpositum  est  locis  his:  IV,  95  nuda  alioqui  corpora.  X,  84  can- 
didam  alioquin.  XXXIII.  17  libertino  patre  alioqui  natus.  Vili,  122  innoxius 
alioqui.  Q.uintil.  XII,  10,  16  Asiana  gens  tumidior  alioqui  atque  iactantior.  Aite- 
rum  locam  emendatum  adscribam  interpositis  nonnullis  quae  structurae  ex- 
planandae  inserviant:  XIV,  112  E  fruticum  vero  genere  cedri  utriusque,  cupres- 
sus,  faurus,  iunipiri,  terebinthi}  calami,  lentisci  bacae  aut  lignum  recens  in  musto  de- 
cocuntur,  item  (scil.  decoquitur)  chamelaeae  et  chamaepityis,  chamaedryis  lignum. 
Eodem  modo  et  ex  flore  (se.  fit  vimini),  in  congium  musti  decem  dmariorum  pen- 
dere addito.  Quo  magis  probetur  iunctura  illa  verborum  chamelaeae  et  cha- 
maepityis, chamaedryis  lignum,  iuvat  conferre  XV,  30  hyascymo  et  lupinis,  nar- 
cisso.  Calami  Hermolai  Barbari  coniecturam  recepì,  Sillig.  et  Ian.  habent  in 
Gallia,  ab  Harduino  inventum,  quod  quibus  argumentis  commendetur  mihi 
incompertum  est;  (callen,  M;  challin,  ac;  calimi,  T;  callim,  d). 


38 


e  cruda  atque  nondum  inchoatae  maturilatis.  Genetivi  igitur  qua- 
litatis  nondum  indi,  mot.  adiectivi  vice  funguntur  ad  olivae  no- 
men  omissum  referendi.  Et  talis  profecto  structura  sat  crebri 
usus  est  apud  Plinium,  qui  ut  substantivo  nomini  locutionem 
per  genetivum  vel  ablativum  vel  per  praepositionem  formatam 
adnectit  participio  non  addito  22),  sic  etiam  oniittit  substantivum 
regens,  ubi  ex  sententiarum  connexu  intellegi  potest,  quo  pacto 
illam  dicendi  brevitatem  consecutus  est,  qua  Graecis  per  arti- 
culum  praepositum  uti  licet:  velut  XII,  133  Omnls  autem 
(oenanthe)  ex  alba  labrusca  praestantior  quarti  e  nigra.  XV.  24 
tenue  id  (oleum)  multoque  amarius  quam  oleae  (oleum),  et  paulo 
infra  :  sirnillimum  huic  est  (oleum)  ex  chamelaea.  ib.  28  (oleum) 
et  Cypvinum  et  e  glande  Aegyptia.  31  probatum  maxime  (pissi- 
num)  e  Bruttia  (to  sx  twv  Bqovttìoov).  ib.  27  simile  est  (oleum) 
e  myrto  nigra.  His  autem  locis  omnibus  substantivum  regens, 
quod  supplendum  est,  nominativo  casu  positum  est:  hoc  tamen 
loco,  de  quo  agimus,  aptum  est  ab  ex  praepositione,  quae  qui- 
dem  structura  durior  est  quam  crebrior  nequedum  alio  loco 
a  me  observata.  Minus  insolentem  huius  sententiae  restitue- 
mus  conformationem ,  si  codicis  M  auctoritatem  secuti,  quae 
confìrmatur  etiam  testimoniis  codicum  a  d,  praepositionem  e 
deleverimus:  tum  enim  eam  sic  intellegere  possumus  „habendi" 
verbo  suppleto:  „primum  omnium  (habet)  cruda  atque  non- 
dum inchoatae  maturitatis"  ;  aut  cruda  prò  ablativo  absoluto, 
qui  dicitur,  accipi  potest,  quippe  in  quo  multa  sibi  Plinius  in- 


•*)  Huius  usus,  quem  Reisig.  Schol.  Lat.  §  341,  Haas,  adnot.  512,  Zumpt. 
§  681,  Madvig.  §  298.  p.  276  tractaverunt,  apud  Plinium  exempla  sunt  H,  9 
per  Mas  solis  cursus.  27  adsidua  quaestio  de  Deo.  102  rerum  naturae  pugna  secum.  Ili, 
46  dìgestio  in  Uteras  eiusdem  (divi  Augusti).  V,  112  Miletus  Ioniae  caput-' 
super  XG  urbium  per  cuncta  maria  genitrix.  VII,  142  cognomen  a  Macedonia, 
ubi  Ian.  reportatum  inserere  vult;  XXXV,  77  graphice  in  huxo.  76  Ulixes  in 
rate.  Insignis  breviloquentia  conspicitur  in  his,  quae  sunt  de  canibus,  qui 
cacci  geniti  nonnullis  diebus  post  partum  visum  accipiunt:  Vili,  151  qui- 
dam tradunt,  si  unus  gìgnatur ,  nono  die  cernere,  si  gemini,  decumo,  itemque  in 
singulos  adici  totidem  tarditatis  ad  lucem  dies,  ubi  substantivum  constru- 
ctum  est  ad  similitudinem  adiectivi  tardus  (ad  lucem  aspiciendam).  Alia 
exempla  permulta  collegit  Sili,  ad  XXXIII,  73.  Cfr.  Grasberg.  p.  53.  Vellei. 
I,  14,  7  sub  adventum  in  Italiam  Hannibalis.  II,  29,  1  sub  adventwn  in  Italiam 
Ludi  Sullae.     II,  17,  3  legatio  sub  Mario. 

dulgeat:  „primum  omnium  fit  cruda  (oliva)  atque  nondum  in- 
choatae  maturitatis."  Quod  recte  fieri  docent  apertissime 
verba  piane  eodem  modo  dieta:  §  21  oleum  quam  acerbissima 
oliva  optumum  fieri,  quae  me  movent  ut  etiam  XV,  29,  ubi 
vulgo  est:  Inopia  cogit  aliquando  hominum  causa  et  e  platani 
bacis  (oleum)  fieri  aqua  et  sale  maceralis,  cum  M  e  omittendum 
esse  censeam. 

VII,  84  cursorum  incredibilis  patientiae  exemplis  prolatis 

sic  pergit  Plinius  : non  ignoramus  nuper  Fonteio  et  Vipstano 

consulibus  annos  octo  genitum  a  meridie  ad  vesperarn  LXXV  M 
passuum  cucurrisse.  Ita  codices  Rd,  quibus  quidem,  quum  me- 
liores  desint,  in  libro  septimo  primae  partes  tribuendae  sunt; 
Ianus  autem  Roberti  Crikeladensis  Deflorationem  Plinianam  et 
Solinum  (octo  annos  puer  natus  ed.  Momms.  p.  27,  9)  et  editiones 
j3y  secutus  genitum  puerum  recepit,  ut  vox  puerum  in  codice  arche- 
typo,  ex  quo  R  et  d  fluxerunt,  librarii  neglegentia  praeter- 
missa  esse  dicenda  sit.  Quaeritur  autem,  quo  iure  contra  li- 
brorum  R  d  fidem  Roberti  et  Solini  testimoniis  obtemperatum 
sit.  Iam  Roberto  Crikeladensi,  qui  duodecimo  saeculo  Oxoniae 
totani  Plinii  naturalem  historiam  in  novem  libros  contraxit, 
quantum  auctoritatis  contra  codices  tribuendum  sit,  satis  lucu- 
lenter  ex  eo  apparet,  quod  ipse  in  Deflorat.  Plin.  praefatione 
confitetur:  „in  margine,  inquit,  ubi  necessarium  putavi  super 
iis  maxime  quae  obscura  vel  gravia  (!)  ad  intelligendum  pro- 
ponautur,  ingenioli  mei  qualemcumque  capacitatem  communi- 
cavi,  nullum  praeiudicium  doctioribus  faciens;"  atque  exstat 
etiam  additamentum  e  margine  in  ipsa  Plinii  verba  transgres- 
sum  in  apographo  Guelferbytano  Defior.  VII,  179,  ubi  Robertus 
ad  vaticinia  vetusta  a  Plinio  commemorata  addidit:  „sed  his 
vaticiniis  non  credendum,  cum  saepius  falsa  sint"  (cfr.  Sillig. 
praef.  p.  XLII).  Solinus  autem,  qui,  ut  epitomator,  genuinam 
Plinii  orationem  modo  detraliendo  compescuit,  modo  addendo 
amplifìcavit,  semper  variavit  et  „Plinium  quasi  scriptorem  iusto 
simpliciorem  loqui  docuit  tumide  et  perplexe  et  insipide" 
(Momms.  p.  IX)  codicis  loco  minime  haberi  potest,  sed  con- 
iectura  ex  narratione  eius  eliciendum  est,  qualia  ipse  Plinii 
verba  legerit-,  qua  in  re  summam  nobis  cautionem  suadent 
„ridiculi  magistelli  errores,"  quorum  Momms.  1.  1.  nonnullos 
per  secutus  est.  Quamobrem  nisi  ex  sententiarum  natura  et 
ex  usu  Pliniano  certo  effìci  poteri t,  puerum  non  posse  ab  hoc 

locis  abesse,  non  erit  cur  codicum  Rd  auctoritati  diffidamus. 
Hoc  vero  effici  adeo  non  potest,  ut  illius  substantivi  absentia 
cum  Pliniana  consuetudine  prorsus  congruat.  Ac  primum  huius 
loci  sententia  non  necessario  requiri  puerum ,  facile  mihi  con- 
cedetur,  nimirum  qui  annos  octo  genitus  est,  eum  puerilein 
aetatem  agere  quivis  sponte  intellegit.  Ex  sermonis  autem 
legibus  argumentum  peti  non  potest,  quo  puerum  inserendum 
esse  comprobetur;  familiare  est  enim  Plinio,  participia  et  ad- 
iectiva  sine  nomine  adiuncto  ita  usurpare,  ut  substantivi  instar 
aut  prò  enunciatione  relativa  posita  sint-,  ac  frequentissima 
quidem  sunt,  ut  apud  ceteros  scriptores  (vid.  Madvig.  §425  a. 
301  a.),  exempla  numeri  plur alisi  sic  participium  perfecti 
legitur  VII,  136  Balbus  Cornelius  .  .  prirnus  externorum  atque 
etiam  in  oceano  genitorum  i.  e.  eorum  qui  in  oceano  geniti  sunt. 
VII,  190  quaeve  genitis  quies  umquam?  XXI,  13  De  floribus  supra 
d ictus  scripslt  Theophrastus  apud  Graecos.  Vili,  42  leone  concepii. 
Quin  etiam  in  ablativis  absolutis  cum  altero  participio  coniun- 
ctum  est:  VII,  161  non  fere  ita  genitis  LIV  annum  excedentibus. 
Saepe  participium  neutrius  generis  sic  usurpaturi  VII,  156 
ut  ad  confessa  iranseamus^  II,  189  Iris  caelestlbus  nexa  causis. 
II,  163  intus  recepta.  XI,  200  concoclione  maturata,  ib.  75  ma- 
ius  quam  supra  dieta.  XXIII,  28  efficacius  .  quam  supra  dieta. 
XXXIV,  88  omnia  praedicta.  Saepissime  vero  praesentis  tem- 
poris  participium  positum  est,  ut  IX,  43  pilo  carentiuw  duo. 
X,  199  unum  animai  digitos  habentiurn.  VII,  165  hoc  etiam  iìsdem 
horis  nascentibus  .  .  evenit.  XI,  5  nullis  carentibus.  ib.  203  aegre 
parientibus.  205  cursorum  laborantibus ;  cfr.  204.  206.  208.  199. 
197.  II,  13  Hunc  (solem)  principale  naturae  regimen  ac  numen 
credere  decet  opera  eius  aestumantes.  IX,  16  nec  piscium  branchias 
habentes.  Adiectivorum  iam  Grasb.  p.  21  sq.  nonnulla  exempla 
composuit,  quibus  addere  licet:  II,  110  effigies ,  in  quas  di- 
gessere  caelum  periti;  et  sic  periti  XI,  16.  VI,  99.  XII,  83. 
XXXVI,  19;  prisci  XXIII,  40.     XXV,  1.     XXVII,  1;  prisci  nostri 

XXVIII,  Vò-priores  XI,  13.  XXXV,  10  praef.  17-,  diligentiores  XI, 
35.     XIII,  131.     XIV.  82.  128.     XV,  45.     XVIII,  131-,  denique 

XXIX,  17  apud  inperitos  expertesque  linguae.  XXXV,  11  insertis 
voluminum  suorum  fecunditati  septingentorum  inlustrium  aìiquo  modo 
imaginibus,  ubi  complures  libri  deterioris  notae  interpolationem 
nominum  praebent,  Ianus  virorum  olim  inserere  voluit.  Verum 
etiam  sin  gul  ari  s  numeri,  quem  nominativo  et  accusativo  casibus 

perraro  sic  usurpatimi  esse  dicit  Madvig.,  nonnulla  exempla 
apud  Plinium  reperiuntur,  quamquam  Grasbergerus  p.  20  con- 
fitetur,  se  „nihil  eius  generis  potuisse  invenire  quale  esset  illud 
Senecae  Dial.  II.  5,  3:  Malum  nisi  turpe  nnllum  est,  turpe  autem 
ad  lionestis  occupatimi  pervenire  non  poteste*  Nam  ut  omittam 
VII,  89  legentls  modo,  quid  dicamus  de  VII,  150,  ubi  de  Au- 
gusto dicitur:  In  stimma,  deus  Ut  e  caeluruque  nascio  adeptus 
magis  an  meritus  herede  hostis  sui  fitto  excessit?  Nonne  partici- 
pia  adeptus  et  meritus,  quae  deus  nomini  que  particula  adnexa 
sunt,  locum  obtinent  enunciationis  talis:  „ille  qui  nescio  ade- 
ptus magis  an  meritus  sit  caelum?"  Pianissime  vero  conveniunt 
illi  loco ,  unde  excurrimus,  loci  hi  :  VII,  90  Ictus  lapide  obli- 
tus  est  literas  tantum.  Ex  praealto  tecto  lapsus  matris  et  adfinium 
propinquorumque  cepit  oblivionem;  nam  haec  participia  nullo 
pacto  aliter  circumscribere  poteris  quam  ut  dicas:  „homo, 
qui  lapide  ictus  est"  (similiter  Solinus  p.  30,  7)  et  „qui  ex 
praealto  tecto  lapsus  est."  Eiusdem  generis  est,  si  recte  se 
habet,  illud  quod  consentientibus  codicibus  R  0  T  d  S r  Hardui- 
nus,  Silligius,  Ianus  VII,  144  receperunt:  honis  inde  etiam  con- 
secratis  a  damnato  suo,  quod  sane  corruptum  putaverunt  Ruhnken. 
ad  Veli.  I,  11,  Sillig.  in  adnotatione  ad  h.  1.,  Urlichs.  Vindic. 
Plin.  p.  129,  sed  quum  Plinius2:!)  tale  participium  genetivo 
apposito  determinaverit,  velut  XXXIII,  63  invento  regum,  XXXV, 
10  Asini  Potlionis  hoc  Romae  inventum,  Vili,  182  Thessalorum 
gentis  inventum  est,  et  VII,  191  quae  cuiusque  inventa  sint  (prò 
quo  Td  quae  a  quocumque  inventa  sint,  Robertus  autem  et  r  et 
codices  Barbari  interpolatam  lectionem  quae  cuiusque  selenita 
inventa  sint),  quum  que  a  participio  adiectivi  societatem  non  alie- 
nam  esse  compluribus  documentis  comprobetur  (cfr.  Reisig. 
§  224,  XXXV,  9  non  est  praetereundum  et  noviciurn  inventum,  11 
benignissimo   invento,    con  tra   XVII,    162  inaentu  novició)^   nonne 


23)  Etiam  apud  Ciceronem  huius  usus  exempla  inveniuntur,  de  quibus 
vide  Baumstark.  in  Iahnii  annal.  toir.  87.  p.  362;  is  enim  nonmillos  locos 
attulit,  in  quibus  participio,  quod  verbali  natura  non  exutum  esse  adver- 
biis  appositis  indicatur,  tamen  etiam  genetivi  adiunguntur,  ut  Cicer.  Lael. 
2  multa  Catonis  et  in  senatu  et  in  foro  vel  prolùsa  prudenter  vel  acta  constanter 
vel  responsa  acute  ferebantur  :  id.  de  inv.  I,  16  in  odium  adducentur  adoersarii 
si  quod  eorum  superbe,  crudeliter,  malitiose  factum  profertur.  Hos  et  alios  locus, 
collegit  Baumstark.,  ut  probaret,  Cic.  Brut.  §  30  refellere  eorum  instituta 
solebat  verbis  coniungendum  esse  verbis  cnm  instituta. 

lìeri  possit,  ut  etiam  pronomen  possessivum  cum  participio 
coniungatur?  Ac  si  „meum  inventum"  dicere  licet  id  quod  a 
me  inventimi  est,  dici  fortasse  poterit  „damnatus  suus"  h.  e. 
is  qui  ab  eo  damnatus  est.  Participiornm  neutrius  generis 
exempla  praebet  praeterea  Fels.  p.  30  haec:  XI,  122  peculiare 
datura,  M  codicis  auctoritate  commendatum;  ib.  159  rapto  vi- 
ventihus  adunca  (labra),  collecto  recta.  XIV,  110  fiunt  .  .  circa 
radices  vitiurn  saio.  II,  247  improbum  ausum.  His  ego  exemplis 
innixus,  quorum  etiam  maiorem  copiam  in  Plinio  suppetere 
confido,  verba  odo  annis  genitum  sine  nomine  apposito  tolerari 
posse  ideoque  puerum  a  Plinio  ipso  non  profectum,  sed  in  iis 
codicibus,  in  quibus  légitur,  interpolatione  natum  esse  arbitror. 
Eidem  Roberto  debetur  interpolatio ,  exigua  illa  quidem, 
sed  non  praetereunda  Vili,  1  :  Maximum  (animalium  terrestrium) 
est  elephans  proximumque  humanis  sensibus,  quij)pe  intellecius  illis 
sermonis  patrii  et  imperiorum  obedientia  ofpciorumque  quae  didicere 
memoria,  amoris  et  gloriae  voluptas,  immo  vero,  quae  etiam  in 
homine  rara,  probitas,  prudenlia,  aequitas3  religio  quoque  siderum 
solisque  ac  lunae  veneratio.  Hic  quum  solus  Robertus  praebeat 
officiorumque  quae,  R  ofpciorum  ques  d  officiorum  quae,  facile 
intellegitur,  diplomatica  ratione  non  commendari  que  particulam 
copulativam,  nec  difficilius  est  intellectu,  eandem  non  modo 
non  esse  necessariam,  sed  etiam  magis  accommodatam  esse 
asyndeticam  membrorum  iuncturam  ad  huius  loci  conformatio- 
nem;    itaque  Plinii  verba  hoc  additamenta  liberanda  erunt. 


Quum  hi  loci,  de  quibus  modo  disputavi,  tum  permulti 
alii,  quos  Felsius  in  commentatione  sua  tractavit,  hoc  testatum 
faciunt,  codices  etiam  secundi  ordinis  nonnumquam  interpola- 
torum  industriam  ita  expertos  esse,  ut  nisi  meliora  instrumenta 
critica  nobis  suppeterent,  glossemata  in  textum  illata  non 
animadverteremus.  Unde  sponte  consequitur  hoc  praeceptum, 
ut  ne  in  iis  libris,  ubi  non  licet  MBA  duces  certissimos  sequi, 
tenaces  simus  scripturae  tralaticiae,  si  complures  causae  con- 
currant  satis  idoneae,  quae  verba  aliqua  suppositicia  habere 
suadeant.  Cui  quidem  sententiae  id  quoque  favet,  quod  et 
Pliniana  elocutione  et  naturalis  historiae  argumen- 
to  interpolandi  libido  facile  poterat  excitari. 

Nam,  ut  hoc  paulo  uberius  exponam,  Plinti  elocutio  ea 
est,  ut  dicendi  brevitate  aut  exquisita  orationis  structura 
interdum  obscuritatem  quandarn  habeat  et  vel  atteutis  lectori- 
bus  difficultates  paret.  Est  sane  confìtenduru,  non  posse  Pli- 
nium  in  eorum  numero  referri,  quorum  in  geuere  dicendi 
potissima  virtus  et  proprietas  uno  brevitatis  nomine  satis  de- 
scribatur  ;  neque  enim  ulli  omnino  scriptorum  generi  simpliciter 
adscribi  potest,  quum  materia  operis  sui  „  diffusi,  eruditi  nec 
minus  varii  quam  ipsa  natura"2*')  ita  ferret,  ut  non  unam 
orationis  formam  parem  sibi  ubique  et  aequalem  haberet,  sed 
diversis  locis  quasi  diversi  colores  darentur  multique  sui  piane 
dissimiles  essent.  Sed  hoc  (amen  omnibus  fere  locis  elucet 
studium  quam  plurimas  res  brevissime  describendi  usque  adeo, 
ut  nonnumquam  vel  ad  aridam  nominum  enumerationem  de- 
scendere non  vereatur.  Scilicet  quum  Plinius  „utilitatem  iu- 
vandia  praeferens  „gratiae  placendi"  (cfr.  prf.  §  16)  id  maxime 
ageret,  ut  doctrinae  thesauros,  quos  congesserat,  ordine  dis- 
positos  et  in  orbem  contractos  expromeret,  factum  est,  ut  in 
narrando  plerumque  instaret  sibi  et  veloci  stilo  per  vastam 
materiam  percurreret 2,=i)  nec  tam  eloquendi  venustati,  quam 
sententiis  et  recte  et  strie te  presseque  pronunciandis  operam 
daret.  Hinc  est,  quod  res  ipsas  indicasse  contentus  multa, 
quae  ut  necessaria  non  erant,  ita  ad  perspicuitatem  et  ad  le- 
gitimam  formam  orationis  inserviebant,  praetermisit,  veluti 
copulam  est  vel  sant  innumeris  locis  omisit  et  in  constructione 
accusativi  cum  infinitivo  subiectum,  ubi  ex  antecedentibus  in- 
tellegi  potest,   saepe  non  posuit26)   et  verbo  esse  non  adiecto, 


24)  Caecil.  Plin.  ep.  HI,  5,  6. 

25)  Quam  ob  rem  in  universum  non  adhibet  ampliores  verborum  ambi- 
tus  apte  et  numerose  iunctos  conclusosque,  sed  minuta  potius  cola:  cui 
orationis  formae  accommodatior  est  Iani  interpungendi  ratio,  quam  qua  Sil- 
ligius  usus  erat. 

26)  Huius  omissionis  de  plurimis  nonnulla  certe  exempla  proponam 
XXXII,  5  limaci  magnae  similem  esse  dicunt  (eum).  ib.  9  (leporem  marinum) 
in  India  adfirmant  non  capi  viventem  cet.  Esse  autem  multo  ampliorem  sicuti 
reliqua  ammalia,  ib.  14  (murenas)  anìmam  in  cauda  habere  certuni  est.  XXXV, 
25  Deinde  video  (picturas)  et  in  foro  positas  (esse)  volgo.  XI,  5  itaque  vivere 
(insecta)  ut  fruges  arboresque.  ib.  190  (Divo  Augusto  sacrificanti)  responsum 
(est)  duplicaturum  (eum  esse)  intra  annum  imperium.  VI,  85  cum  diversae  ima- 
gines  indicarent  (denarios  esse)   a  plurìbus  factos.     ib.    140  id  mirum  est  aestu 

ubi  sententia  poscebatur  (cfr.  Grasb.  pp.  12.  13),  brevem  vel 
etiam  abruptam  fecit  orationem-  hinc  est  quod  concinnitatis 
legum  incuriosus  inaequalitatem  quandam  et  duritiem  oratio- 
nis  admisit,  quae  vel  ad  neglegentiae  speciem  accedat,  et 
structuris  interdum  usus  est,  quas  vel  apud  poetas  iure  auda- 
ciores  dixeris  27).  Aliis  vero  locis  non  narrandi  festinatione 
utitur,  sed  ipsius  rei  gravitate  abreptus  adsurgit  et  maiore  cum 
spiritu  pronunciat  sensus,  quibus  animus  movetur,  sive  parentis 
naturae  sapientiani  vel  benignitatem  admiratur  sive  Italiae  Ro- 
manorumque  laudes  laeto  animo  celebrat  sive  mortalium  vanos 
errores,  luxuriam,  avaritiam  aliave  vitia  acerbe  perstringit. 
Quos  ad  locos  ubi  quasi  ad  quaedam  eloquendi  deverticula 
confugit ,  quibus  attritum  minutarum  rerum  narratione  ingenium 
reparatur,  ad  sententiosum  dicendi  genus  se  accommodat, 
quaerit  hic  illic  cogitandi  argutias  vel  etiam  lusum  quendam 
verborum  nec  respuit  rhetoricorum  artifìciorum  ornatum  28) 
nec   colores  poeticos;  interdum  etiam  enunciationes  artificiose 


longe  ultra  id  accedente  non  percussas  (esse  terras).  ib.  180  fuìt  quondam  et 
Epis  oppidum,  antequam  Bion  deletum  (id  esse)  scriberet.  VII,  69  exitio  civitatì, 
in  quam  delata  esset,  futuram  (eam  esse),  responso  haruspicum  vaticinante. 
ib.  91  scribere  et  legere  simul  dittare  et  audire  solitum  (eam  esse)  accepimus.  ib. 
110  mirantibusque  tum  magis  (eos)  fuisse  miraturos  dixit  cet.  „Miram  et  singu- 
larem  substantivi  omissionem"  Grasbergerus  p.j  9  adnotavit:  VII,  159  In 
Tmoli  mentis  cacumine  quod  vocant  Tempsim  CL  annis  vivere  Mucianus  auctor 
es^  ubi  tamen  lanus  homines  intercidisse  suspicatur.  De  aliis;ellipseos  generibus 
disputatimi  est  diversis  locis  huius  disputationis  et  persecutus  ea  est  Grasb. 
pp.  8 — 20,  qui  maximam  partem  libelli  sui  „brevitati  dicendi"  dicavit. 

27)  Unum  eius  generis  exemplum  ponam,  quod  equidein  invenerim, 
maxime  insigne:  Vili,  134  ubi  de  irenacei  necandi  ratione  agitar:  adpre- 
hensusque  pes  alter  e  posterioribus  suspendiosu  fame  necat.  Quem  tamen  locum 
lanus  mutilatum  et  corruptum  suspicatus  coniectura  sic  mutavit:  adpr.  pes 
alter  e  post.  *  *  suspendiosus-  fame  necatur.  Lacunam  quidem  fortasse  recte 
statuerit;  at  audax  illa  adiectivi  traiectio  in  Plinio  vix  videtur  intolerabilis 
esse-,  cfr.  exempla  infra  ad  XIV,  30  aliata. 

28)  Talibus  locis  saepe  Plin.  exclamationis  formam  adhibet;  in  primis 
vero  insignis  est  usus  anapliorae,  quam  tamen  figuram  etiam  aliis  locis 
ponit,  in  quibus  non  cum  generosa  animi  elatione  loquitur.  Habes  exempla 
nonnulla:  II,  13.  14.  18.  21.  22.  102.  113.  155.  174.  207.  Vili,  32.  91.  1)1. 
143.  146.  IX,  102.  104.  X,  51.  80.  81.  140.  146.  XI.  2.  96.  208.  250.  271. 
XII,  1.  XIII,  49.  134.  XV,  75.  76.  XVI,  159.  XVIII,  3.  XXHI,  40.  XXIX, 
19.  al. 

sibi  subiungit  et  implicat,  ut  satis  impedita  et  contorta  evadat 
elocutio.  Cuius  rei  illustre  exemplum  est  epistola  illa  nun- 
cupatoria  ad  Titum  Vespasianum  data,  in  qua  quum  familiari 
quadam  audacia  imperatorem  adloqui  et  facetam  iocosamque 
orationi  speciem  induere  constituisset,  perquam  impedite  lo- 
cutus  est  et  sententias  per  se  simplices  ita  sibi  innexit,  ut 
interpretibus  satis  molesta  negotia  facessiverit.  Talis  igitur 
quum  sit  oratio  Pliniana,  fieri  facile  poterat,  ut  vir  doctus 
aliquis  et  Plinii  et  legentium  commodo  recte  prospicere  sibi 
videretur,  si  loco,  in  quo  orationem  mutilam  esse  et  hiatu 
quodam  laborare  putabat,  vocem  aliquam  insereret  aut  loco 
propter  structuram  non  vulgarem  parumve  expeditam  ad  intelle- 
gendum  difficili  explicationis  causa  in  margine  nonnulla  ad- 
scriberet,  quae  postea  in  ipsum  textum  immigraverunt.  Huius 
generis  pleraque  sunt  ex  glossematis  supra  tractatis;  praeterea 
XIII,  19  Rad  inseruerunt  p^inverbis:  tanto  utilius ;  in  iisdein 
quasi  complendae  orationis  causa  XIII,  31  mas  [in]  palmite 
fiovet  addita  est  in  praepositio  et  similiter  in  bis  addunt  Rd 
XIII,  38  [in]  Aegyjrto  .  .  .  [in]  tcrnos.  XX,  89  Epicharmus  te- 
stium  et  genitiilium  malis  liane  (brassicam)  imponi,  ut  indicaretur, 
unde  penderet  constructio  accusativi  cum  infinitivo,  vulgo  ad- 
serit  addebatur,  quod  in  ad  non  est:  cfr.  Grasb.  p.  17,  qui 
„verba  narrandi,  dicendi,  affìrmandi  insequente  statim  auctoris 
alicuius  sententia  a  Plinio  saepissime  omissa  essefC  exemplis 
demonstravit,  quibus  adde  etiam  VII,  12.  13.  16.  17.  23.  24. 
25.  27.  28.  30.  51.  Vili,  36.  XXXIV,  132  codex  h  addidit 
est  in  verbis:  eademque  efficacior  ulceribus  idemque  solus  ex- 
hibet  prodest  XXXIV,  153  (robigo)  sistit  et  fendnarum  proflnvia 
mposiia  velleribus ,  plagis  quoque  recentibus  vino  diluta  et  cum 
murra  subacta  condylomatis  ex  aceto  [prodest],  sed,  ut  Silligius 
animadvertit,  dativus  haud  raro  apud  Plinium  invenitur,  ubi 
morbis  avertendis  factum  esse  aliquid  dicitur,  ideoque  prodest 
ab  editoribus  reiectum  est.  XXXIV,  156  BVRd  candidum 
perspicuitatis  causa  repetiverunt.  VII,  162  accedunt  experimenta 
recentissimi  census  adscripsit  aliquis  glossam  exempla,  quam 
librarius  codicis  R,  dubius  fortasse  utra  vox  genuina  sit,  in 
textum  intulit,  unde  codicum  Rezzon.  scribae  experimenta  et 
exempla  fìnxerunt.  VII,  81  nane  legitur:  Corpore  vesco,  seri 
eximiis  viribus  Tributanum  cet.  (fuisse  .  .  auctor  est  Varrò);  prò 
rari  ore  adiectivo  vesco  ^  quod  corruptum  erat  in  codicibus  (iitesco, 

R.  ut  escos,  d),  sedulus  aliquis  librarius  coniecturam  in  margine 
posuit:  nani  Kr  habent  nervosos  esse,  Rob.  nervosi  esse  pro- 
duntur.  XXXV,  71  Fecundus  arti f ex,  sed  quo  nemo  insolentius  usus 
sit  gloria  artis  voluit  aliquis  vocem  insolentius  adscripta  glossa 
arrogantùts  explicare  ideoque  VN2  insolentius  et  arrogantius  prae- 
bent.  Ibid.  Ili  Adnumeratur  his  et  Nicophanes  elegans  ac  con- 
cinus:  ita  ut  venustate  ei  pauci  conpareniur,  N2/?  habent:  ita  ut 
vetusta  opera  pingeret  propter  aeternitatem  rerum  impetuosi  animi 
et  cui  pauci  conparentur.  Denique  praef.  §  8  ad  verba:  Luci- 
lius  qui  primus  condidit  stili  nasum  addunt  abdTFJrjX  hanc  ad- 
notationem:  quasi  abnsionem  et  vituperationem  ;  primus  enim  sa- 
tiricum  Carmen  conscripsit ,  in  quo  utique  vituperatio  uniuscw'usquc 
continetur.  Nasum  autem  dixitt  quod  vituperalionis  signurn  vel 
maxime  naso  declarandum. 

Iam  vero  alteram  causam,  qua  probabile  fìat  interpola- 
torum  libidinem  in  Plinio  grassatam  esse,  positam  esse  dixi  in 
naturalis  historiae  argumento.  Etenim  quod  Plinius  in  his 
libris  componendis  sibi  proposuit,  ut  posteritati  opus  relinqueret, 
quod  quum  universam  rerum  naturam  ac  tanquam  totius  mundi 
orbem  comprehenderet,  quasi  syxvxXoTtcudsia  quaedam  habere- 
tur  (cfr.  praef.  §  14),  id  ita  perfecit,  ut  non  modo  cunctarum 
rerum,  quae  in  mundo  exstant,  naturas  describeret,  non  modo 
mundi  ambitum,  solem,  lunam,  terram,  cetera  sidera  itemque 
ammalia,  plantas,  metalla  tractaret,  veruni  etiam  multas  ob- 
servationes  ad  hominum  vitam  et  mores  pertinentes,  multas 
narratiunculas  ex  populorum  historia  petitas,  quae  ei  in  co- 
piosissimis  suis  excerptis  ubique  praesto  erant,  narrationi  in- 
texeret.  Viginti  milia  rerum  dignarum  cura  dicit  in  praef. 
§  17  lectione  voluminum  circiter  duum  milium  ex  exquisitis 
auctoribus  centum  inclusisse  se  illis  triginta  sex  naturalis  hi- 
storiae libris,  adiectis  rebus  plurimis,  quas  aut  ignoravissent 
priores  aut  postea  invenisset  vita.  Quapropter  nonne  lectori, 
qui  aliis  quoque  scriptoribus  antiquis  pervolutatis  aliquam  anti- 
quitatis  scientiam  teneret,  p erm ulti  occurrebant  loci,  qui  rebus 
a  Plinio  narratis  adhortarentur  eum  rerum  similium?  Et  quid 
mirum,  si  tale  doctrinae  suae  specimen  margini  adspersit? 
Aut  si  adnotandis,  quae  scitu  iucunda  videbantur,  Plinii  di- 
vitias  etiam  augendas  esse  putavit?  Sic  in  praefationis  §  10  sen- 
tentiaeilli:  Adeo  summum  quisque  causae  suae  iudicem  fac'tt  quem- 
cumque  cum  eligit  assuta  sunt  haec  :  unde  provocatio  appellatur y  quae 


47 


Silligius  et  Urlichsius  iure  glossatori  alicui  attribuerunt,  Ianus 
tamen  tanquam  genuina  retinuit  Huius  generis  alia  exempla 
multa  animadvertit  Urlichsius  in  Vindiciis  Plinianis,  velut  VI, 
2  micie  vomeri  ambobus ,  ubi  nominis  alicuius  origo  indicatur,  aut 
praef.  18  id  est  nocturnis;  II,  32  id  est  laevum;  131  hoc  est  sine 
fulmine;  151  bruma  vero  [id  est  brcvissirnis],  ubi  vox  aut  res 
aliqua  breviter  explicatur,  aut  VI,  61.  62.  63.  in  quibusdam 
exemplaribus  diversi  numeri  reperiuntur  et  simil. ,  ubi  librarius 
exemplaria  sua  inter  se  dissentire  adscripsit.  Aliae  interpola- 
tiones  cernuntur  in  nominibus  propriis,  in  quibus  quum  saepis- 
sime  peccaretur,  interpolatorum  doctrinae  latissimus  campus 
patuit;  sic  VII,  26  prior  manus  in  R  recte  scripsit  Aiacen  Timo- 
machia  prò  quo  altera  manus  coniecturam  posuit  iacent  mono- 
machi;  librarius  vero  codicis  d,  quum  literarum  ductus  expe- 
dire  non  posset,  procreavit  monstrum  illud  aia  centhi  monarchi. 
Ibidem  §  73  prò  genuina  scriptura  in  Creta  terme  0  exhibet 
merita  incrementa  terrae.  Illustrissimum  vero  deprehendimus 
exemplum  XXXV,  18,  ubiBN  Gaius  princeps s  RTd  Caius  prin- 
ceps, V  Gatus  princeps,  habent.  Huic  scripturae  adnotavit  in 
margine  aliquis  potius  legatus  princeps,  quod  in  cod.  h  in  tex- 
tum  irrepsit:  unde  natum  est  Pontius  legatus  princeps ,  quod  in 
póoip  legimus,  quam  denique  scripturam  cum  genuina  con- 
glutinaverunt  N2/?  scribendo  Pontius  legatus  Caii  principis.  Eius- 
modi  vero  interpolandi  industriae  Plinium  expositum  fuisse, 
haud  scio  an  etiam  multo  probabilius  faciat  accuratior  fato- 
rum,  quae  Plinius  habuit,  cognitio:  nam  si  certo  demonstrari 
possit,  quod  Momms.  edit.  Solini  praef.  p.  XXI  coniecit,  „exsti- 
tisse  post  Plinium,  qui  eius  naturae  historiam  ad  chorographiae 
formam  redigeret  et  ita  redactam  excerptis  aliorum  auctorum 
chorographorum  et  chronographorum  ampliaret,"  textumPlinia- 
num  ilio  tempore  piane  incolumem  mansisse  vix  credibile 
fuerit. 

Quae  omnia  in  unum  colligenti  hoc  mihi  persuasum  est, 
ubi  glossemata  idoneis  argumentis  convinci  possint,  nos  non 
debere  recentiorum  codicum  auctoritate  retineri,  quin  ea  eicia- 
mus. 

Hanc  autem  de  interpolati onibus  e  Plinio  removendis  sen- 
tentiam  uno  excepto  Urlichsio  non  amplexi  sunt  qui  adhuc 
Plinii  textum  artis  criticae  regulis  adstringere  conati  sunt. 
Nam  ut  taceam  de  Harduino,  qui  glossemata  inveniri  conces- 

sit,  sed  non  invenit,  Silligius,  qui  praef.  p.  XLVIII  lacunarum 
messim  largiorem  vix  apud  ullum  alium  scriptorem  Latinum 
inveniri  contra  liberum  fere  se  tenuisse  Plinium  censet  glosse- 
matis,  perpauca  e  textu  eiecit  et  multa,  quae  iustae  suspicioni  ob- 
noxia  esse  in  adnotationibus  recte  dixit,  quum  librorum  au- 
ctoritate  firmari  viderentur,  resecare  non  ausus  est;  quocum  in 
universum  consentii  Ianus,  qui  nonnulla  delevit,  nonnulla  un- 
cis  inclusit,  sed  nullam  fere  ex  iis  interpolationibus,  quas 
Urlichsius  in  Vindiciis  Plinianis  indagasse  sibi  visus  est,  agno- 
vit.  Urlichsius  enim  liberiorem  rationem  secutus  in  praefatione 
Plinii  et  in  libris  II — XIV,  triginta  quinque  locos  obelo  appicto 
notavit,  quorum  nonnulla  iam  supra  exempli  causa  comme- 
moravi. Idem  postea  hanc  suam  sententiam  in  Disputatione 
critica  de  numeris  et  nominibus  propriis  in  Plin.  nat.  hist. 
Wirceburgi  1857  p.  18  adstipulante  Detlefsenio  (in  Iahnii  ann. 
toni.  77.  p.  6G9)  sic  confirmare  studuit,  ut  glossemata  ad  eru- 
ditimi fere  grammaticum  referenda  diceret,  qui  munus  libros 
corruptos  emendandi  saeculo  quarto  post  Olir.  n.  suscepisset: 
quod  quidem  etiamsi  in  medio  relinquendum  sit  et  in  singulis 
locis  ut  ille  non  semper  verum  viderit,  hoc  tamen  recte  sta- 
tuisse videtur  multo  pluribus  locis,  quam  Silligio  et  Iano  visum 
est,  Plinii  libros  ab  interpolatoribus  foedatos  esse.  De  huius- 
modi  interpolationum  exemplis  nomiullis  nunc  exponam. 

Atque  e  scriptura  male  intellecta  nata  est  interpolata 
lectio  XXX,  18,  ubi  Plinius  se  ipsum  vidisse  narrat  Apionem 
grammaticum  et  magum,  qui  Homeri  umbram  contenderet  a 
se  evocatam  esse  ad  percontandum ,  quanam  patria  quibusque 
genitus  esset ,  non  tamen  ausus  ptofiLerì,  quid  sibi  respoìidisse  di- 
ceret. In  hac  enunciatione  diceret  ratione  sua  carere,  vel 
primo  obtutu  unusquisque  intellegit  et  prorsus  adsentiendum 
est  Silligio  dicenti,  haec  verba  quo  sensu  dicantur  se  non 
intellegere  et  multo  simplicius  Plinium  et  sententiae  aptius 
scribere  potuisse:  quid  sibi  respondisset.  At  idem  quod  coniecit, 
prò  diceret  fortasse  reponendum  esse  videretur,  in  textum  re- 
cipere  dubitavit,  itemque  Ianus  a  loco  aperte  depravato  manus 
abstinuit.  Equidem  non  mihi  videor  violentae  delendi  et  mu- 
tandi  licentiae  indulgere,  si  diceret  eiecto  resjjondisset  scribendum 
censeo,  quum  satis  facilem  habeat  explicatum  huius  deprava- 
tionis  origo:  nonne  enim  veri  est  perquam  simile,  librarium 
codicis    archetypi    invenisse    dittographiam    respoìidisset    disset 

atque  ex  ea  non  perspecta  finxisse  lectionein  absurdam,  quam 
nunc  legimus  ceteris  codicibus  propagatane? 

Glossema  latere  suscipor  VII,  116,  ubi  Plinius  postquam 
Graecorum  et  Roman orum  ingenio  illustrium  varia  exempla 
enumeravit,  ad  Ciceronem  transit  laudibus  impense  celebrandum  : 
Inni i ni er abili a  deinde  sunt  exernpla  Romana,  si  per  sequi  libeat,  cnm 
pluris  una  gens  in  quocurnque  genere  eximios  tulerit  quam  ceterae 
terme.  Sed  quo  te,  31.  Tulli,  piaculo  taceam  quove  rnaxume 
excellentem  insigni  praedicem?  quo  potius  quam  universi  populi 
illius  gentis  amplissimo  testimonio,  e  tota  vita  tua  consulaius  tantum 
operibus  electis  ?  In  his  offendimur  molestissima  illa  genetivorum 
cumulatione  universi  populi  illius  gentis,  quam  tolerari  posse  vehe- 
menter  dubito  num  quisquam  certis  iisque  non  artificiosis  ra- 
tionibus  possit  evincere.  Eo  certe  nemo,  opinor,  confugiet 
ut  dicat  distinguere  Plinium  voluisse  populum  a  gente  ita,  ut 
populus  pars  aliqua  praecipua  gentis  esset  et  ii  tantummodo 
populi  appellatione  comprehenderentur,  quibus  civitate  utenti- 
bus  ad  aliquam  rei  publicae  partem  accedere  liceret,  et  populi 
vocem  hoc  loco  eandem  habere  significationem  honorificam 
atque  in  formula  illa  solemni  Senatus  populusque  Romanus. 
Hanc  igitur  distinctionem  nemo  argumenti  instar  proferet,  quo- 
niam  nullo  modo  liquet,  cur  eam  huic  loco  Plinius  adhibuerit; 
nam  locutione  hac,  quae  est  gens  Romana,  quam  in  hoc  capite 
compluries,  alias  perraro  usurpavit,  nihil  aliud  quam  populum 
Romanum  significare  voluit  nec  potuit  de  discrimine  aliquo,  quod 
in  re  publica  cerneretur,  indicando  cogitare.  Nec  magis  alia 
huc  pertinet  gentis  et  populi  distinctio,  qua  scriptores  Latini 
genti  latiorem,  populo  angustiorem  notionem  tribuunt  ita  ut 
una  aliqua  gens  pluribus  populis  constare  dicatur  atque  gens 
et  populus  in  Latina  lingua  pariter  inter  se  differant  atque  in 
nostro  sermone  „Volksstamm"  et  „Vòlkerschaft.  "  29)  Quum 
igitur  nullam  eiusmodi  distinctionem  in  nostrum  locum  quadrare 


29)  Hoc  cognoscitur  ex  iis  locis,  quos  congessit  Drakenborch.  ad  Liv. 
V,  34,  5,  quorum  nonnullos  apponere  placet.  Dicit  Vergil.  Aen.  X,  201 
Gens  UH  (Mantuae)  triplex,  populi  sub  gente  (piatemi,  Ipsa  caput  populis,  undc 
intellegitur,  duodecim  populos  comprehensos  fuisse  tribus  gentibus;  neque 
aliter  Ovid.  Met.  II,  215  Cumque  suìs  totas  populis  incendia  gentes  In  cinerem 
vertunt.  Liv.  IV,  49,  3  Simul  Aequos  triennio  ante  accepta  clades  prohibuib  Vola- 
nis,  suae  gentis  populo,  praesidium  ferre.     Ibid.  56,  5  Caput  rerum  Antiates  esse: 

in  propatulo  sit ,  interpretatione  non  renioveri  potest  pleonasmus 
ille,  quem  dixi  valde  molestum  esse.  Etenim  quum  omnino 
mirabile  admodum  videri  debet,  Romanum  scriptorem,  ubi  de 
Romanis  agi  non  modo  ex  universo  sententiarum  nexu  et  ordine 
intellegatur,  verum  etiam  planis  verbis  dictum  sit,  ad  populi 
appellationem  adicere  additamentum  aliquod,  quo  de  Romanis 
eam  dici  indicetur,  tum  maxime  hoc  loco  in  apostrophae  figura 
piane  intolerabiles  sunt  genetivi  illlus  gentis  additi  :  nam  quid 
potest  magis  ineptum  excogitari,  quam  Plinium ,  ubi  Ciceronem 
ipsum  adloquitur,  velut  si  obscuri  quid  haberet  sola  et  simplex 
populi  commemoratio ,  significandum  sibi  esse  putavisse,  uni- 
versum populum  esse  partem  illius  gentis  Romanae  in  ante- 
cedentibus  celebratae?  Quae  offensio  effugit  Silligium,  qui 
pleonasmum  intactum  reliquit;  sensit  eam,  sed  non  removit 
apto  modo  Ianus,  quippe  qui  illius  gentis  appositionem  intelle- 
gendam  esse  interpungendi  ratione  indicaverit-  Urlichsius  vero, 
qui  in  Vindic.  Plin.  p.  128  hunc  locum  tentavit,  verba  universi 
/wpuli  tanquam  a  recto  loco  remota  post  verba  enunciationem 
nostrani  antecedentia  quam  ceterae  terrete  transposuit,  ut  haec 
verba  imam  effìcerent  locutionem ,  ac  ne  quis  de  hoc  adiectivi 
universi  usu  plurali  dubitaret,  in  auxilium  vocavit  XXV,  82,  ubi 
tamen  paullo  diversa  significatione  legitur:  invenere  herhas  et 
universae  gentes;  nam  universae  gentes  opponuntur  singulis  ho- 
minibus,  quum  nostro  loco:  plures  una  gens  (Romana)  in  quo- 
camque  genere  eximios  (viros)  tulit  quam  ceterae  terrae  [universi 
populi]  hi  uni  genti  opponantur.  Sed  in  hoc  adiectivo  non 
haereo  nec  premo,  quod  mihi  probabile  est  Plinium  ceterarum 
terrarum  dicturum  fuisse,  quum  singularem  ibi  tantum,  ubi  de 
terra  tanquam  sidere  vel  mundi  parte  dicit  aut  ei  quasi  numen 
quoddam  induit,  sed  plerumque  pluralem  ponat,  ubi  eam 
singularum  gentium  intellegit  sedem  ac  domicilium  ;  neque  enim 


eorum  legatos  utriusque  gentis  populos  circumisse.  VI,  12,  4  Aut  non  ex  iisdein 
semper  populis  exercitus  scriptos,  quamquam  eadem  semper  gens  bellum  intulerit. 
Valer.  Max.  IX,  1,  6  Gentis  Aegyptiae  populus.  Contrarium  reperimus  usum 
ap.  Iustin.  VII,  1  Adunatis  gentibus  variorum  popolorum,  ubi  populus  vim  latio- 
rem,  gens  angustiorem  habere  videtur.  Huic  tamen  non  simile  est,  quod 
apud  Servium  ad  Verg.  Aen.  VII,  176.  IX,  603  al.  Varrò  de  gente  popul{ 
Romani  libros  scripsisse.  dicitur,  nam  dubium  esse  non  potest,  quin  Varrò 
gentem  eadem  significatione  posuerit  atque  orìginem. 


improbarem  ego  iliam  tranpositionem ,  qua  scite  et  tollitur 
pleonasmus  neque  sententia  turbatur,  nisi  remaneret  aliquid 
offensionis  eius,  quam  supra  significavi,  scilicet  pronomine 
illius  Ciceronem  in  apostrophae  figura  remitti  ad  ea,  quae 
antea  dieta  sunt.  Etiam  gravius  vero  est,  quod  quum  „testi- 
moniam"  appelletur  „  amplissimum ,  "  carere  omnino  non  pos- 
sumus  adiectivo  universi,  in  quo  omnis  sententiae  vis  posita 
sit  et  amplissimi  testimonii  accommodata  jaxplicatio  continea- 
tur.  Quamobrem  mihi  multo  magis  videtur  probabile  esse, 
exterminanda  esse  verba  illius  gentis  ab  interpolatore  olim  ad- 
dita, qui  genetivos  universi  populi  prò  se  solos  positos  non  satis 
intellegi  stolide  ratus  glossa  illa  adscripta  de  gente  Romana 
paulo  ante  commemorata  dictos  eos  esse  significare  voluit. 

Ex  simili  fonte  maluerim  quam  ex  Pliniano  stilo  derivare 
verba  ex  Italia,  quae  leguntur  XXXIV,  59  Vicit  eum  (Myro- 
nem)  Pythagoras  Rhegìnus  ex  Italia  pancratiasie  Delphis  posito. 
Adiecta  sunt  haec  verba  ad  adiectivum  Rhegìnus,  nam  aliter, 
si  quid  video,  coniungi  nequeunt.  Iam  non  dubito  equidem 
de  structura  grammatica,  quam  tametsi  primo  adspectu  vix 
Latini  sermonis  videri  potuerit,  Plinio  non  infrequentem  esse 
exemplis  supra  p.  28  probatum  est.  Sed  huius  additamene  con- 
silium  offensionem  habet,  quod  aliud  esse  non  potest  nisi  ut 
qua  in  terra  Rhegium  oppidum  situm  esset  significaretur.  At 
cuinam,  quaeso,  lectori  id  Plinius  indicare  debebat?  praeser- 
tim  quum  in  ipsa  nat.  hist.  saepius  huius  oppi  di  mentio  facta 
esset.  Nec  vero  hoc  Rhegium  distingui  necesse  erat  ab  alia 
urbe  cognomine:  nam  talis  nusquam  a  Plinio  commemorata 
erat.  Denique  ne  illud  quidem  in  causa  esse  poterat,  ut 
Italis  blandiretur:  nam  Pythagoras  Rheginus  non  minus  natione 
Graecus  erat  quam,  qui  deinceps  nominatur,  Pythagoras  Sa- 
mius  ceterique  statuarii  Graeci,  quorum  opera  hoc  libro  enu- 
merantur.  Nullam  igitur  invenio  causam,  qua  additamentum 
illud  ipsi  Plinio  attribuere  cogar.  At  contra  multo  magis  re- 
dolet  industriam  lectoris  vel  librarli  posterioris  saeculi  his 
verbis   adnotatis  Pythagorae  patriam   accuratius  describentis. 

Denique  VII,  187  interpolatone  adulteratum  esse  Pintia- 
nus  perspexit,  qui  Silligio  teste  ultima  eius  paragraphi  verba: 
Sepultus  vero  intellegatur  quoquo  modo  conditus,  humatus  vero  humo 
contextus  spuria  habuit.  Quae  Pintiani  sententia  quamquam 
nec    Silligii  nec  Iani    adsensum  nacta   est,    certis   tamen,    ut 


52 


mihi  videtur,  et  gravibus  argumentis  comprobatur.  Qua  enim 
de  re  agit  Plinius?  De  duplici  more  quem  Romani  in  mor- 
tuorum  corporibus  curandis  sequebantur,  atque  priscis  ea  tem- 
poribus terra  condita,  postea  cremari  coepta  esse  narrat.  Hoc 
toto  loco  quum  nec  sepeliendi  neque  humandi  verbi  ullum  exstet 
vestigium,  qui  fieri  potuit,  ut  Plinius  abrupte  transiret  ad  haec 
verba  explicanda?  Cui  credibile  videri  potest,  eum  sic  con- 
tinuasse orationem,  ut  duorum  verborum,  quibus  usus  non 
esset,  significationes  inter  se  distingueret?  Mhil  profecto  mo- 
vere eum  potuit,  ut  breve  m  illam  observationem  grammaticam 
in  fine  sic  adiceret,  ut  adiectam  legimus.  Porro  quales  Pli- 
nius lectores  cogitatione  praecepit,  quum  conscriberet  natura- 
lem  historiam?  Mmirum  Romanos,  qui  Latinae  linguae  adeo 
periti  erant,  ut  tali  verborum  explanatione  non  egerent.  Omnia 
igitur  refragantur  Plinium  illorum  verborum  auctorem  haben- 
tibus:  contra  docti  alicuius  librarii  vel  grammatici,  qui  do- 
ctrinae  suae  specimen  literis  mandare  vellet,  sedulitati  sinistrae 
ea  deberi,  satis  dare  arguere  videtur  tum  inepte  bis  posita 
particula  vero,  qua  sententiarum  nexum  quendam  effìcere  vo- 
luit,  tum  coniunctivus  ille  iussivus  intellegatur,  qui  ad  eos,  qui 
postea  hunc  locum  lecturi  essent,  recte  edocendos  spectat. 
Possumus  autem  etiam  fontem  indicare ,  ex  quo  hausisse  inter- 
polatorem  doctrinam  suam  verisimile  est  ;  meminisse  enim 
videtur  illorum,  quae  Cicero  de  Legib.  II,  23  dicit:  et  quod 
nunc  communiter  in  omnibus  sepultis  ponitur  ut  humati  dicantur, 
id  erat  proprium  tum  in  ils,  quos  humus  iniecta  contegeret,  ubi 
Cicero  iisdem  fere  verbis  usus  sepeliendo  universam  quandam 
et  generalem,  humando  angustiorem  signiticationem  vindicavit. 

(Reliqua  capita  propediem  edentur.) 


VITA. 


Carolus  Fridericus  Theodorus  May  h  off  ante  d.  X  Cai.  Mari, 
anni  huius  saec.  XLI  Neostrelitiae ,  in  urbe  Megalopolitana,  natus 
sum  matre  Christiana  e  gente  Sandmann,  patre  Bernardo ,  quem  ab- 
hinc  amplius  tres  annos  praematura  morte  abreptum  esse  luctuosa 
mihi  est  recordatio.  Fidem  profiteor  evangelicam.  Usque  ad  deci- 
mum  aetatis  annum  scholis  publicis  institutum  pater  me  deduxit  in 
Gymnasium  Carolinum,  quod  patriae  urbi  ornamento  est,  ac  quarti 
quidem  ordinis  discipulis  adscriptus  sum  Hermanno  Raettig  tunc 
directore,  cuius  insignis  erga  me  benevolentiae  memoriam  numquam 
deponam.  Inter  praeceptores,  quorum  institutione  usus  sum,  honoris 
eausa  commemorare  iuvat  VV.  CU. ,  quorum  nomina  eruditis  homini- 
bus  non  incognita,  professores  Thtodorum  Ladevvig  et  Carolum 
Scheibe,  cuius  in  locum  postea  successit  Gustavus  Michaelis, 
qui  praeter  ceteros  mihi  favit  et  suam  erga  me  voluntatem  scholae 
curriculo  peracto  cotidiana  fere  consuetudine  testifìcatus  est.  Matu- 
ritatis  testimonio  instructus  quum  mense  Oct.  a.  h.  s.  LIX  in  univer- 
sitate  literarum  I  e  n  e  n  s  i  Carolo  Leumann  tunc  prorectore  magnifico 
in  numerum  civium  academicorum  ascitus  essem,  apud  facultates 
theologorum  et  philosophorum  nomen  rite  professus  theologicas  fre- 
quentavi scholas  Virorum  111.  Caroli  Hase,  Leopoldi  Rueckert, 
Grimm,  Frank,  Vogel;  de  philosophia  audivi  disserentem  V.  IH. 
Cunonem  Fischer-  philologiae  denique  studui  auspiciis  VV.  111. 
Caroli  Goettling,  Caroli  Ni p per dey,  Mauricii  Schmidt  discipu- 
lorum  studiis  suo  et  exemplo  et  Consilio  promovendis  semper  para- 
tissimi.  Postquam  theologiae  studia  deponere  constitui,  seminarii 
philologici,  quod  Ienae  floret,  conventibus  interfui  et  beneficio  Vi- 
rorum 111.  Goettling  et  Nipperdey ,  qui  exercitationes  illas  moderantur, 
factum  est,  ut  inter  sodales  ordinarios  reciperer.  Biennium  Ienae 
commoratus  hanc  almam  petii  academiam  Vratislaviensem ,  in  qua 
postquam  rectore  magnifico  Semisch  civibus  academicis  adscriptus 


54 


apud  decanum  philosophorum  ordinis  spectabilem  Haas  e  nomen  rite 
dedi,  scholis  usus  sum  Virorum  111.  Haase,  Rossbach,  Luebbert, 
Bernays,  Braniss,  quibus  quid  debeam  ut  grata  mente  semper 
recordabor,  ita  non  possum  non  confiteri,  summam  me  utilitatem  per- 
cepisse ex  seminarli  philologiei  regii  exercitationibus,  ad  quod  ut  aditum 
nanciscerer,  Virorum  HI.  Haase  et  Rossbach  benignità-te  mihi  eontigit. 
Deinde  mense  Sept.  a.  LXH  reliqui  Vratislaviam,  opportunitatem 
secutus  admodum  speciosam,  qua  in  familiam  praenobilissimam  ad 
liberos  privatim  instituendos  evocarer;  sed  quum  in  novo  vitae  genere 
alioqui  gratissimo  minus  mihi  superesset  otii,  quam  ut  in  meis  studiis 
non  sine  fructu  tractandis  pergerem ,  anno  peracto  in  urbem  patriam 
redii,  ut  mihi  meisque  studiis  viverem.  Ubi  quum  infelici  casu  fa- 
ctum esset,  ut  duo  e  Gymnasii  Carolini  praeceptoribus  eodem  tempore 
in  morbum  delaberentur,  obsecutus  directori  roganti,  ut  improvisae 
calamitati,  quantum  in  me  esset,  succurrerem,  amplius  sex  menses 
scholas  habui.  Tum  Vratislaviam  me  contuli  eo  Consilio ,  ut  studiis 
academicis  honestum  aliquem  et  legitimum  fìnem  imponerem. 

Quod  quum  prospere  mihi  cesserit,  valde  gaudeo,  quod  nunc 
oblata  mihi  est  occasio  viris,  qui  bene  de  me  meruerunt,  omnibus 
maximas  gratias,  quas  debeo,  ex  animi  sententia  palam  agendi; 
quibus  ut  nominatim  adiungam  VV.  111.  Martinum  Hertz  et  Guilelmum 
Iunkmann,  qui  philosophorum  ordini  nunc  praeest  decanus  specta- 
bilis,  benignitate  commoveor,  qua  me,  quotiescunque  adii,  obstrin- 
xerunt.  Imprimis  vero  mihi  cordi  est,  quod  diu  exoptavi,  praedicare 
spes  laetissimas,  quae  me  tenerent  primo  Vratislaviam  petentem, 
paene  superatas  esse  singulari  benevolentia  et  Gomitate  Friderici 
Haase,  praeceptores  dilectissimi,  qui  me  non  modo  optimis  semper 
prosequebatur  consiliis  et  benefìciis,  verum  etiam  statim  ab  initio 
adolescentem  sibi  incognitum  in  eorum  voluit  esse  numero,  quibus 
in  familiaritatem  eius  suavissimam  intrare  licet.  Cui  viro  praeclaris- 
simo  hunc  fructum  studiorum  eorum,  ad  quae  suscipienda  ipse  mihi 
princeps  et  auctor  exstitit,  pio  animo  consecratum  esse  volo,  non 
quo  beneficia  ab  eo  accepta  umquam  exaequari  posse  gratia  mea 
arbitrer,  sed  quia  publicum,  quantumvis  exiguum,  amoris  mei  et 
venerationis  testimonium  exstare  cupio. 


DEC.  l& 


THESES, 


I.     Soph.  El.  163  prò  ^iaxtì  quod  vulgo  legitur,  scribendum 
est 

olpiov,  ov  à  xXsivà 
ycc  nove  Mvxrjvaicov 
dé^sxai  svTzaToiòav  Jibg  svyoovi 
qr^iaxi  \ioX6vxa  xdvSs  yàv  'OqsGtuv. 
II.     Hom.  Od.  i,  491 ,  ubi  legitur 

3JXX'  0X8  drj  Sìg  xÓGGov  cela  noriCGovxsq  àirTJfisv 
contra  Buttmannum  Lexil.  II,  p.  197  Rhianeam  lectionem 
nXriGGovxsc,  probo. 

III.  Plinii  Naturalem  Historiam  non  idoneam  censeo,  quae 
in  gymnasiis  legatur. 

IV.  Censorum  Romanorum  creatio  ita  comparata  erat,  ut 
ambo  collegas  eodem  die  non  solum  renunciari,  sed 
etiam  creari  necesse  esset.     Cfr.  Liv.  IX,  34. 

V.  Parum  respiciunt  indolem  et  consilium  gymnasiorum,  qui 
volunt  historiam  literarum  Graecarum  et  Romanarum  at- 
que  antiquitates  Graecas  et  Romanas  via  et  ratione  se- 
paratim  discipulis  tradì. 
VI.  Materialismi  sectatores  animam  esse  negantes  nec  paé- 
dagogicam  nec  moralem  doctrinam  certis  fundamentis 
constituere  possunt. 

